Krenite sa njima u planine, ovaj vikend je prava prilika za to\nMarija jun 13, 2018 17:00 h U ritmu zdravlja 0\nČini vam se da se topite na gradskom asfaltu, Niš vam je postao suviše bučan i želeli bi ste da se otisnete u prirodu i zvuk motora i miris benzina zamenite zvukom reke, ptica i mirisom bilja?\nOvog vikenda ćete imati pravu priliku za to, jer se planinarski klub „Železničar“ iz Niša pridružio republičkoj akciji Dani planinara.\nU ovom izdanju emisije „U ritmu zdravlja“, Jelena Cvetković najavljuje ovu, ali i predstojeće akcije PK „Železničara“ iz Niša. Saznajte zbog čega je planinarenje tako neodoljiva aktivnost i zašto bi uopšte trebalo da razmišljate da se priključite planinarima.\nSve što niste znali o kajaku i kanuu, a hteli ste da pitate\nDani planinaraJelena CvetkoviPK Železničaru ritmu zdravlja


Niška televizija » Počasni doktor nauka – Nemanja Radulović\nPočasni doktor nauka – Nemanja Radulović\nObjavljeno 05.06.2013. 14:41\nNiški univerzitet je i zvanično dobio 20. počasnog doktora nauka. Nemanja Radulović, svetski poznati violinista, ili “Veštac iz Srbije “, kako ga je prozvala francuska štampa rođen je u Nišu 1985. godine. Novi doktor nauka je do odlaska na studije u inostranstvu bio učenik Dejana Mihailovića, održao stotine koncerata, osvojio brojna priznanja, među kojima Oktobarsku nagradu Beograda za stvaralaštvo mladih (1996) i nagradu “Talenti godine“ Ministarstva prosvete. Na međunarodnoj sceni – prve i specijalne nagrade u Italiji, Češkoj, Litvaniji, Poljskoj i Francuskoj.\nSa 14 godina primljen je na Visoki nacionalni konzervatorijum za muziku u Parizu. A učestvovao je i na majstorskim kursevima Jehudija Menjuhina, Džošue Epštajna i Dejana Mihailovića. Studije je nastavio u Nemačkoj, na Sarskoj visokoj školi za muziku i pozorište u Sarbrikenu. Redovno pohađa postdiplomske studije kod Salvatorea Akarda na Akademiji u Kremoni u Italiji. Koncertne nastupe ima širom sveta, trenutno živi u Parizu, a titulu počasnog doktora nauka dobio je na predlog niškog Fakulteta umetnosti.\n„Konstantin“ nagrađen na Sterijinom pozorju\nDelegacija Niša u Mariboru


► Pendarovski potpisao Ukaz o proglašenju Zakona o ratifikaciji Severnoatlantskog\n"E, na ovo smo čekali skoro 30 godina, ali isplatilo se. Neka nam je sa srećom", rekao je Pendarovski nakon što je potpisao ukaz u predsedničkoj rezidenciji "Vila Vodno", što je užive prenošeno i preko Fejsbuka (facebook.com/SPendarovski).\nSobranje Severne Makedonije juče je jednoglasno ratifikovalo Severnoatlantski sporazum, unapred i sa odloženim dejstvom, nekoliko dana pre raspuštanja zbog parlamentarnih izbora koji će biit održani u aprilu.\nTo je urađeno kako višemesečna pauza u radu parlamenta zbog izbora ne bi odložila punopravno članstvo u NATO, kada i poslednja zemlja članica - Španija ratifikuje protokol o pristupanju Severne Makedonije Alijansi, što se očekuje u martu.\nNakon sednice na kojoj je Severna Makedonija ratifikovla Severnoatlantski sporazum svečano je podignuta zastava NATO ispred zgrade parlamenta u Skoplju.\nZakonom o ratifikaciji sporazuma s NATO, koji je vlada u Skoplju usvojila 28. decembra 2019, predviđeno je da taj dokument "stupi na snagu danom objavljivanja u Službenom listu i da bude deponovan u Vašingtonu do dana kada Španija ratifikuje Protokol o stupanju Severne Makedonije u punopravno članstvo u toj alijansi".\nzakon o ratifikaciji severnoatlantskog dogovora


Zavodu za zdravstveno osiguranje prijavljeno više hiljada radnika - Klix.ba\nZavodu za zdravstveno osiguranje prijavljeno više hiljada radnika\n6.7.2007. u 14:32\nFederalno ministarstvo zdravstva saopćilo je da snažno podržava akciju kontrole rada na crno i pruža stručnu pomoć Federalnoj upravi za inspekcijske poslove u dijelu koji se odnosi na kontrolu prijave radnika zavodu zdravstvenog osiguranja i plaćanje doprinosa za zdravstveno osiguranje.\nOva akcija ima intenciju da upozori poslodavce na njihove obaveze, utvrdi slučajeve neizvršavanja zakonom propisanih obaveza, te poduzme upravne i druge mjere saglasno zakonu kada je u pitanju prijava radnika na odgovarajuće zavode, te redovno plaćanje doprinosa.\nTakođer, intencija ove akcije je da skrene pažnju i radnicima da su oštećeni u ostvarivanju svojih osnovnih ljudskih prava.\nNeprijavljivanjem radnika na zavod zdravstvenog osiguranja, radnik gubi pravo na korištenje zdravstvene zaštite iz sredstva obaveznog zdravstvenog osiguranja.\nTakođer i neuredno plaćenje doprinosa za zdravstveno osiguranje, daje pravo zavodu zdravstvenog osiguranja da obustavi pružanje zdravstvene zaštite osiguraniku.\n"To znači da je onda radnik prisiljen da sam plaća zdravstvene usluge, lijekove, a gubi pravo i na naknadu plaće za bolovanje u trajanju više od 42 dana koja se saglasno zakonu isplaćuje iz sredstava zavoda zdravstvenog osiguranja." navodi u saopćenju Federalno ministarstvo zdravstva.\nOva akcija već sada daje rezultate jer je u posljednjih deset dana prijavljeno više hiljada novih radnika.\nFederalno ministarstvo zdravstva podsjeća da su pravo na zdravstvenu zaštitu i pravo na zdravstveno osiguranje osnovna ljudska prava koja su garantovana svakom radniku po osnovu radnog odnosa.\nObaveza je poslodavca prijaviti radnika na zavod zdravstvenog osiguranja, te za njega uredno izmirivati doprinose za zdravstveno osiguranje, svakog mjeseca s isplaćivanjem plaće.\nSaglasno Zakonu o zdravstvenom osiguranju, poslodavac kod kojeg je uposlen radnik je obveznik uplate doprinosa za zdravstveno osiguranje.\nObaveza poslodavca, utvrđena Zakonom o doprinosima, jeste da svakog mjeseca uredno obračunava i plaća doprinose (penzijsko-invalidsko, zdravstveno i po osnovu nezaposlenosti) zajedno s isplatom plaće, te istog dana (a najkasnije narednog) podnese specifikaciju i dokaze Poreznoj upravi Federacije BiH o izmirenim obavezama po osnovu isplate plaće i plaćanja doprinosa.\nPorezna uprava Federacije BiH ovlaštena je zakonom za nadzor i kontrolu obračuna i plaćanja doprinosa te prinudnu naplatu neplaćenog doprinosa.\nU napadu Tamilskih tigrova poginulo šest vojnika\n06.07.2007. u 14:45\nEvropski komesar za proširenje kritikuje Francusku zbog Turske\n06.07.2007. u 14:30


ПОЛОЖЕНИ ВИЈЕНЦИ ПОГИНУЛИМ БОРЦИМА ЗЕМАЉА ПОБЈЕДНИЦА - Јадовно 1941. - КУЛТУРА СЈЕЋАЊА\nPOLOŽENI VIJENCI POGINULIM BORCIMA ZEMALjA POBJEDNICA\nBANjALUKA, 27. SEPTEMBRA /SRNA/ – Pomoćnik ministra rada i boračko-invalidske zaštite Republike Srpske Duško Milunović prisustvovao je danas u Solunu obilježavanju 96 godina od proboja Solunskog fronta, u okviru kojeg su na groblju Zejtinlik položeni vijenci na spomenik poginulim borcima zemalja pobjednica Prvog svjetskog rata.\nSrpski narod je u Prvom svjetskom ratu izgubio 1.300.000 boraca i civila, a vijenci su, osim na spomenik srpskim borcima, položeni i na spomenik engleskim, francuskim, italijanskim i ruskim vojnicima.\n„Važno je da se sjećamo svih stradalih u ratovima na ovim prostorima iz dva razloga. Prvi razlog je što su stradali bili nosioci i vlasnici slobode, a drugi – da ne griješimo više i da nam se takve stvari ne ponavljaju“, rekao je Milunović.\nMilunović je u izjavi za Srnu naglasio da je Srbija ostala upamćena u Prvom svjetskom ratu kako po broju žrtava i materijalnim stradanjima, tako i po pobjedama koje je izvojevala na samom početku, ali na samom kraju probojem Solunskog fronta.\n„Prvi svjetski rat je u vrijeme kada se dešavao bio najveći istorijski sukob po broju žrtava i razaranju materijalnih dobara. U njemu je učestvovalo 70 miliona ljudi, od kojih 60 miliona iz Evrope“, podsjetio je Milunović.\nU ime Vlade Srbije vijenac na srpskom vojničkom groblju Zejtinlik položio je ministar za rad, zapošljavanje, boračka i socijalna pitanja Aleksandar Vulin.\n„Neka se kunu oni koji su ratove počinjali i o ratovima odlučuju. Srbija ne mora nikome da se izvinjava i zaklinje. Srbija će slušati kako se veliki i moćni zaklinju kako nikada više neće biti rata i držaće ih za reč. Za ljubav i mir je potrebno dvoje, za mržnju i rat potreban je jedan“, poručio je Vulin na komemorativnoj ceremoniji na Zejtinliku.\nObilježavanje 96 godina od proboja Solunskog fronta biće nastavljeno i sutra kada će Milunović, koji boravi u dvodnevnoj zvaničnoj posjeti Grčkoj, položiti vijence na spomen-obilježje u mjestu Polikastro.\nPolaganje vijenaca zakazano je za 11.00 časova, najavljeno je iz Ministarstva rada i boračko-invalidske zaštite Republike Srpske.\nProboj Solunskog fronta uvršten je u kalendar obilježavanja događaja od naročitog značaja za Republiku Srpsku.\nOve godine 14. septembra navršilo se 96 godina od dana kada je, artiljerijskom pripremom, počela operacija proboja da bi već narednog dana front bio probijen nezadrživim jurišom koji je trajao do konačnog oslobođenja Srbije, 1. novembra 1918. godine.\nDelegacija Srbije položila vence na Krfu i u Plavoj grobnici


TURSKA 2010: Povratak Srbije u elitu, SAD konačno do zlata - Mundobasket - Dnevni list Danas\nPočetna » Sport » Mundobasket » TURSKA 2010: Povratak Srbije u elitu, SAD konačno do zlata\nIstorija Svetskih prvenstava (16)\nTURSKA 2010: Povratak Srbije u elitu, SAD konačno do zlata\nVojislav Stojsavljević30.08.2019. 20:00\nTeodosić sa devet metara u poslednjoj sekundi za pobedu protiv Španije. Foto: Wikipedia\nNa ovom prvenstvu za najbolju reprezentaciju na svetu, Srbija je prvi put nastupala samostalno.\nTurska je bila domaćin Svetskog prvenstva u košarci 2010. godine i ugostila je 24 reprezentacije u nekoliko gradova tokom grupne faze takmičenja. Eliminaciona faza igrana je u Istanbulu.\nReprezentacija Sjedinjenih Američkih Država se posle 16 godina okitila se zlatom, pobedivši u finalu domaćina, koji je morao da se zadovolji srebrom. U borbi za bronzanu medalju našle su se reprezentacije Srbije i Litvanije, gde je naša reprezentacija poražena i zauzela konačnu četvrtu poziciju na ovom takmičenju.\nZa najkorisnijeg igrača prvenstva u Turskoj proglašen je reprezentativac SAD, Kevin Durant.\nNa ovom prvenstvu za najbolju reprezentaciju na svetu, Srbija je prvi put nastupala samostalno. Nakon odigrane grupne faze, Srbija je zauzela prvu poziciju u grupi A, uz četiri pobede i jedan poraz.\nNaša reprezentacija nije imala lak raspored u eliminacionoj fazi takmičenja. U šesnaestini finala susreli su se sa komšijama, reprezentacijom Hrvatske, protiv koje su slavili tesnim rezultatom 93:92. Iako su „orlovi“ bili favoriti još jednom se pokazalo da u lokalnom derbiju nema favorita. Pobednik je rešen u penal završnici, a trijumf je doneo Aleksandar Rašić.\nNakon ove pobede u četvrtini finala Srbiju je čekao branilac titule iz Japana, reprezetacija Španije. U neizvesnom meču, Srbija je slavila rezultatom 92:89, nakon magične trojke Miloša Teodosića u poslednjim trenucima utakmice, i tako zakazala polufinalni meč sa domaćinom prvenstva, Turskom.\nU polufinalnom meču, pobeda, koja je po mnogima sporna zbog mnoštva sudijskih grešaka, ipak je pripala domaćinu, koji je slavio sa pola koša razlike, 83:82.\nU borbi za teće mesto Srbija je zasluženo poražena od reprezentacije Litvanije sa 11 poena razlike, 88:99. Iako medalja nije osvojena, četvrto mesto pod vođstvom selektora Dušana Dude Ivkovića pokazalo je da se Srbija vraća u svetski vrh.\n12) Novi Zeland\n21) Obala Slonovače\nistorija svetskih prvenstavaKošarkasvetsko prvenstvo u kosarciTurska\nJedno reagovanje na “TURSKA 2010: Povratak Srbije u elitu, SAD konačno do zlata”\nSport • 23.06.2021. 11:24\nVreme je za revanš\nSport • 06.04.2021. 12:45\nSport • 01.04.2021. 14:28


On je za televiziju Hayat rekao da je u pitanju taktiziranje i da će stranke iz RS jedno vreme praviti krizu, a kasnije odustati, jer, kako tvrdi, ''nisu u pravu".\n"Tada bi svi išli na kolektivne godišnje odmore, faktički parlamentarci, članovi Saveta ministara, tako da bi avgust svakako bio mesec vakuuma u radu. Pomerili su to za sedam dana, tako da će verovatno taktizirati da vide mogu li šta dobiti u narednih 40 dana, a onda će se u septembru sve nastaviti'', rekao je Izetbegović.\n''Koje je to pravo ugroženo srpskim predstavnicima? Pravo da negiraju genocid, pravo da slave ratne zločince, pravo na jedan aparthejd koji živimo u RS. U RS imamo 20 odsto nesrba, a samo je tri posto na rukovodećim funkcijama. U RS je Bošnjacima zabranjen bosanski jezik, u RS se osveštavaju, dakle imaju srpske slave pravoslavne, državne institucije, škole. Oni misle da su ugroženi?", upitao je Izetbegović.\nDodao je da poslednjom odlukom odlazećeg Visokog predstavnika Valentina Incka ''ne samo da se neće negirati genocid, ne samo da neće slaviti zločince, nego će sve ovo što je nabrojao, celi ovaj katalog, polako odustati od toga'', preneo je Klix.ba.\nValentin Incko i Bakir Izetbegović\n"Kažu da bi želeli da se dogovorimo, da se ništa ne nameće. Sve možemo da se dogovorimo, ovo sve što sam nabrojao i još mnogo toga. Jedno vreme će da prave krizu i onda će da odustanu, jer nisu u pravu", kazao je Izetbegović.\nLideri političkih partija iz Republike Srpske zaključili su danas na sastanku da srpski predstavnici u institucijama BiH, odnosno Predsedništvu, Savetu ministara i Parlamentu BiH ne učestvuju u donošenju odluka.


Radost, entuzijazam, učenje i timski rad uz Coke Summership – Radio Vitez\nRadost, entuzijazam, učenje i timski rad uz Coke Summership\n20. travnja 2016. 10:32 20. travnja 2016.\nJedinstvena prilika za studente – Program prakse kroz rad s mentorima, edukaciju, treninge i upoznavanje s poslovanjem Coca-Colinog sistema.\nPod sloganom „Radost, entuzijazam, učenje i timski rad“, Coca-Cola HBC B-H Sarajevo predstavila je program studentskih ljetnih praksi Coke Summership 2016 za Bosnu i Hercegovinu.\nUpravljanje projektima, vještine prezentiranja, liderske sposobnosti, poslovna komunikacija i efikasno upravljanje vremenom te prodaja i marketing samo su neke od oblasti u kojima će se polaznici programa Coke Summership imati priliku usavršavati.\nMogućnost prijave za program imaju svi studenti treće i četvrte godine, apsolventi, diplomci koji su studije završili u prethodne dvije godine, kao i polaznici master studija akreditovanih univerziteta u Bosni i Hercegovini.\nSvi zainteresovani studenti koji žele povećati šanse za zaposlenje i steći dodatna znanja uz zanimljivo ljeto mogu ispuniti prijavu i online test do 15. maja na web-stranici www.cokesummership.ba.\nTokom šestosedmičnog programa studenti će sticati iskustvo radeći tri dana sedmično na konkretnim projektima s mentorima i provodeći dva dana na interaktivnim predavanjima i radionicama. Putem ovog programa Coca-Cola HBC Bosna i Hercegovina nastavlja na praktične i primjenjive načine mladima pružati raznovrsna poslovna znanja i nova iskustva.\nPrijave će pratiti period selekcije kandidata, a odabrani studenti pohađat će program Coke Summership tokom jula i augusta. Nakon završene prakse, svi studenti će dobiti potvrdu o završenoj praksi i ući će u bazu za potencijalne zaposlenike kompanije Coca-Cola HBC B-H Sarajevo.\nDodatne informacije i aplikacija za prijavu na program ljetnih praksi Coke Summership 2016 dostupne su na web-stranici www.cokesummership.ba.\nPrevious ArticleSportska senzacija na Koševu: Sarajlije igraju profesionalni američki fudbal protiv tima iz SlovenijeNext ArticleHT Eronet ponosni partner najveće IT konferencije


pink.rs | Vučić sa Brendeom: Srbija želi da bude Regionalni centar Svetskog ekonomskog foruma za četvrtu industrijsku revoluciju\nKako je saopšteno iz Službe za saradnju sa medijima predsednika Republike, tokom susreta, Vučić je upoznao predstavnike Svetskog ekonomskog foruma (WEF) sa makroekonomskim parametrima Republike Srbije i privrednim potencijalima.\nOn je istakao da je Srbija sprovela uspešne ekonomske reforme, naročito na smanjenju javnog duga, privlačenju stranih investicija i razvoju malih i srednjih preduzeća.\nPredsednik Srbije zahvalio je na svakoj pomoći koju Svetski ekonomski forum može da pruži Srbiji u unapređenju, otvaranju i pozicioniranju srpske ekonomije u svetu, s obzirom na to da je globalni socijalno-ekonomski razvoj glavni prioritet Foruma, saopšteno je.\n- Republika Srbija nastoji da bude aktivna na svim međunarodnim forumima, posebno onima koji za cilj imaju razvoj trgovine, smanjenje nezaposlenosti, edukaciju mladih, kao i druge socijalno-ekonomske aspekte - zaključio je predsednik Vučić.\nPredsednik Svetskog ekonomskog foruma Berge Brende je istakao da je Srbija, zahvaljujući sprovedenim ekonomskim reformama, značajno napredovala i postigla zavidne ekonomske rezultate u prethodnom periodu.\nDvojica sagovornika razgovarali su i o inicijativi da Beograd bude domaćin skupa pod okriljem Foruma.\nVučić se sastao sa čelnicima Foruma u Davosu\nVučić: Dobar razgovor sa O'Brajanom\nPREDSEDNIK SRBIJE U BRATISLAVI: Vučić se sastao sa Martinom Larkin\nVučić se u Davosu sastao i sa makedonskim premijerom Zaevom (FOTO)


Zaoštravanje i zapaljiva retorika ponovo "tresu" region\nN1info\t19.05.2017 08:20\nOštre poruke iz Beograda upućene su i prema mandataru za sastavljanje nove vlade Makedonije Zoranu Zaevu čije je izjave od juče Vučić nazvao uvredama.Oštri tonovi među zemljama u regionu. Da li najavljuju vruće političko leto, ili treba očekivati smirivanje tenzija nakon najavljenog sastanka sa Federikom Mogerini u Briselu.\nKad je reč o porukama iz Srbije, Vučić kaže da ga, u vezi sa Skopljem, zanima samo kako će se Makedonija ponašati prema Srbiji, a da ga ne zanimaju unutrašnji odnosi u toj zemlji. Kritike ka Skoplju bile su, kaže, zbog glasanja u UNESCO. A kako će izgledati odnosi sa Prištinom ukoliko Ramuš Haradinaj pobedi na izborima na Kosovu.\nAmerički ambasador o odnosima Beograda i Prištine, ukoliko Haradinaj postane premijer, ne želi da govori pre izbora na Kosovu. Sa druge strane, kaže da je Balkan sad pred najtežim izazovom od devedesetih godina, ali je, dodaje, za sada mirno. Pozdravlja poziv Mogerinijeve.\n"Uvek je bolje govoriti nego nešto drugo raditi. Da svi lideri dolaze zajedno, ako će to da bude u Briselu 24. marta, mislim da je to dobar korak napred. Mislim da je retorike poslednjih nedelja ili meseci bilo malo previše. Trebalo bi da se vratimo na mirnije situacije, kad ljudi mirnije govore o problemima regiona i kako da ih reše", kaže ambasador SAD Kajl Skat.\nAnalitičar Dejan Anastasijević ukazuje da je Srbija posvađana sa svim okolnim zemljama, što je loše za sve. Ključno za loše odnose u regionu je, kaže, povlačenje EU. Dodaje i da napeti odnosi ne mogu da eskaliraju u sukobe, osim ukoliko u svetu ne dođe do velikih potresa, poput raspada Unije.\n"I tu se pokazalo da te naše državice, čim učiteljica pogleda na drugu stranu, počnu da se šutiraju ispod stola. Ono do čega može da dovede i što je mnogo realnija opasnost, je dalje zaostajanje u evropskim integracijama čitavog regiona i stavljanje celog zapadnog Balkana u neku vrstu zapećka EU, gde bi mogao jako dugo da ostane", smatra Dejan Anastasijević.\nDodaje i da ne očekuje da uskoro dođe do ublažavanja retorike. Podseća da je Haradinaj favorit na izborima, koji kao i predsednik Kosova Hašim Tači nastupa veoma oštro prema Srbiji. Takođe, kaže da u Hrvatskoj predstoji obeležavanje akcije Oluja, što je vreme kako je rekao velikih prepucavanja Srbije i Hrvatske.


Radovan Višković: “Sljedeće sedmice tužba protiv FBiH i UIO BiH” – Haber.ba\nPremijer bh. entiteta RS Radovan Višković najavio je da će RS sljedeće sedmice podnijeti tužbu protiv Uprave za indirektno oporezivanje BiH i Federacije BiH zbog neprimjenjivanja novih koeficijenata za raspodjelu prihoda od indirektnih poreza.\nSamo u prva tri mjeseca ove godine RS je pretrpjela štetu od oko 20 miliona maraka zbog neraspodjele sredstava od PDV-a, a od tog novca trebalo bi da se izdvajaju plate javnom sektoru, penzije i socijalna davanja.\nU Upravi za indirektno oporezivanje se nadaju da neće biti tuženi – kažu da samo sprovode odluke Upravnog odbora koji od 2017. godine nije usvojio novu odluku o koeficijentima za raspodjelu prihoda od PDV-a.\nTeme:FBiH, izdvojeno, Radovan Višković, tužba, UIO BiH


Obaveštenje o Projektu “Hoću da znam jer ja biram!”\nZavod za javno zdravlje Subotica je dobio od Pokrajinskog sekretarijata za sport i omladinu sredstva za realizaciju projekta "HOĆU DA ZNAM JER JA BIRAM!“ Konkurs je raspisan u oktobru prošle godine radi realizacije Akcionog plana za borbu protiv droga u AP Vojvodini. Partneri na Projektu su Udruženje za pomoć zavisnicima i bivšim zavisnicima „Restart“ iz Novog Sada, Kancelarija za mlade Grada Subotica i Politehnička škola iz Subotice sa Prof. Isom Planićem.\nProjekat "HOĆU DA ZNAM JER JA BIRAM!"\nPrispeli radovi na video konkursu: „Život je vrh, osvoji ga!”\nDobitnici nagrada video konkursa\nCilj projekta "Hoću da znam jer ja biram!“je smanjenje problema bolesti zavisnosti u AP Vojvodini kroz unapređenje informisanosti, znanja i motivaciju mladih da kroz kreativnost prevazilaze razvojne probleme, korisno provode slobodno vreme i usvajaju ponašanja u korist zdravlja. Ciljna grupa su prvenstveno učenici srednjih škola, ali verujemo da će aktivnosti Projekta imati posredan uticaj i na ostale grupe mladih.\nZa sve srednje škole na teritoriji AP Vojvodine će biti raspisan konkurs za kratki video zapis (mobilnim telefonom). Ovim konkursom žеlimо dа pоdstаknеmо mlade dа rаzmišljајu о svоm zdrаvlju, pоslеdicаmа zloupotrebe psihoaktivnih supstanci, kао i dа ih еdukuјеmо dа prеvеntivnо dеluјu i аktivnо učеstvuјu u rеšаvаnju prоblеmа bolesti zavisnosti. Pristigli radovi srednjoškolaca će biti postavljeni na društvenim mrežama i biće dostupni za glasanje i komentare mladih. Za najuspešnije su planirane nagrade koje će im biti uručene na Svetski dan prevencije zloupotrebe i krijumčarenja droga, 26. juna.\nProjektne aktivnosti će trajati od januara do kraja avgusta, a izveštaj o realizaciji treba da bude gotov do 15. septembra 2015. godine.\nZa realizaciju Projekta je odobreno 200.000 dinara. Koordinator Projekta je Dr Nada Kosić Bibić, načelnica Centra za promociju zdravlja u Zavodu za javno zdravlje Subotica.


Beta 25. aprila 2018. 14:15\nMinistar trgovine, turizma i telekomunikacija Srbije Rasim Ljajić izjavio je danas da je region stao u daljoj ekonomskoj integraciji jer je region slobodne trgovine CEFTA u ozbiljnoj unutrašnjoj krizi.\n„Rezultat svih napora koji su ulagani u prošlosti, posebno od strane Evropske unije je CEFTA sporazum koji je zaista omogućio slobodno tržište medju šest ekonomija Zapadnog Balkana. Čini mi se da se lista uspeha tu završava, jer osim tog slobodnoj tržišta, mi smo stali u pravcu daljih ekonomskih integracija koje bi trebalo da vode nečemu što imamo u baltičkim i nordijskim zemljama“, ocenio je Ljajić na 9. regionalnoj investicionoj konferenciji u Sarajevu.\n„Iza toga se krije namera da se brane vlastite ekonomije, iako je iluzorno da ovako mala tržišta, sa malom populacijom mogu da obezbede veću konkurentnost, veću produktivnost i oporavak vlastitih ekonomija“, ocenio je ministar.\nUkazao je da su zemlje regiona „krajnje kreativne da izmisle nove prepreke“, pogotovo kada je u pitanju zadržavanje kamiona na graničnim prelazima, pa stoga nije ni čudno što se na svetskim listama konkurentnosti po tim kriterijumima loše kotiraju.


Šinavatra bi da proda Svetog Nikolu | Glasnacije.rs\nKompanija “Global TS Montenegro” Taksina Šinavatre, naturalizovanog Crnogorca i bivšeg tajlandskog premijera, želi da proda jugoistočni deo ostrva Sveti Nikola.\nNjega je pre četiri godine kupila od srpskog biznismena Stanka Caneta Subotića, pišu podgoričke Vijesti.\nViše izvora je ovom listu nezvanično potvrdilo da najbogatiji Crnogorac, čije bogatstvo se prema Forbsovoj listi procenjuje na 1,6 milijardi dolara, želi da proda zemljišni kompleks od tri i po hektara sa manjim kamenim objektima.\nZahtevaju i da se, kroz izmenu Plana posebne namene za priobalno područje, izbriše planirana gradnja na najvećem crnogorskom ostrvu.\nU molbi upućenoj ministarstvu navodi se da se Sveti Nikola prostire na 47 hektara, od čega 90 odsto površine čine šume 4. kategorije, dok ostrvo okružuju plaže u dužini od više od 840 metara. Ostrvo obiluje bogatom florom i faunom i predstavlja stanište brojnih vrsta ptica i sitne divljači.\nKarađorđevićima se vraća oteta zemlja? Zahtev kraljevske porodice u jeku krize koja trese Budvu\n“Država Crna Gora raspolaže sa više od 100 hiljada kvadrata nekretnina na ostrvu, dok se ostala površina nalazi u vlasništvu meštana, a deo u vlasništvu fizičkih lica koja su na sumnjiv način došla u posed nepokretnosti s namerom da je komercijalizuju i ugroze prirodni ambijent Školja, kako meštani nazivaju ostrvo”, piše u dopisu u koji su “Vijesti” imale uvid.\nDodaje se da je Planom posebne namene za priobalno područje, na ostrvu predviđena gradnja hotela sa 750 ležaja i marine za 50 plovila, što bi ugrozilo floru i faunu i prepoznatljivi ambijent i izgled ostrva, ali i kretanje morskih struja i strujanje vazduha. To bi, upozorava se, “oštetilo snabdevanje peskom čitave Slovenske plaže i dovelo u pitanje nestanak jedne od najlepših plaža u Crnoj Gori”.\nŠinavatrina kompanija je zaključila u aprilu 2017. kupoprodajni ugovor u iznosu od 24 miliona evra sa podgoričkom kompanijom “San investments”, iza koje stoji srpski biznismen Stanko Subotić Cane, čime je postala vlasnik 37.000 kvadrata zemlje na Svetom Nikoli, navode Vijesti, uz napomenu da su na ostrvu već bez dozvole bile izgrađene kamene prizemne zgrade.\nDivlje objekte na ostrvu je, piše list, gradio prethodni vlasnik, beogradski biznismen i nekadašnji funkcioner JUL-a Nenad Ðorđević, koji je 2007. prodao atraktivnu nekretninu Subotiću zbog, kako je tada rekao, opstrukcije državnih organa koji mu nisu dozvolili da na ostrvu realizuje ambiciozne planove.


PREDSEDNIK SRBIJE OBRATIO SE GRAĐANIMA IZ BRISELA "Težak period pred Srbijom, samo moramo da se nadamo najboljem" | Najnovije vesti - Srbija danas\n19.07.2021. • 16:35 19.07.2021. • 17:12 Srbija Danas\nKurti je optužio Srbiju da je počinila tri genocida na KiM. Prvi je po njemu bio 1878. godine, a poslednji 1999. Vučić je žestoko reagovao na ove tvrdnje.\nU Briselu tokom trilateralnog sastanka predsednika Srbije Aleksandra Vučića i premijera tzv. Kosova Aljbina Kurtija uz prisustvo EU posrednika u dijalogu Beograda i Prištine Žosepa Borelja i Miroslava Lajčaka, nastao je haos.\nPatrijarh Porfirije čestitao Kurban-bajram svim muslimanima: Da ovaj praznik provedete u zdravlju, miru i ljubavi\nOFANZIVA VUČIĆA U BRISELU: Predsednik Srbije pokazao Kurtiju dokumenta, ovakav je položaj Srba na Kosovu\nPredsednik o zločinima Belivuka\nPotpuno je jasna hajka na mene, državu i ceo sistem povodom fotografija koje su građani sinoć videli, ističe Vučić.\n- Vidi se ko šta radi, i u SNS-u i u drugim političkim strankama, ali pitanje je zašto neko traži da se ovakav zločin ne vidi. Pa traže podršku i sakrivaju svoje političko krivo. A to što oni prave mešano meso o ljudi, što ih ubacuju po kesama, kese bacaju u vodu, pa kad isplivao jure i bacaju ponovo ne bi li ih neko našao... Smeju se i pišu po tome, po kesama "ovde je isplivao taj i taj" - ističe predsednik i dodaje:\n- Što Đilas i ostala ekipa nisu sankcionisali ovakav kriminal. Čija prava štitie, zašto ljudi nemaju prava da vide ovakve gnusne zločine? Zašto se za vreme Đilasove vlasti nije očišćen klan iz Šarićeve ekipe, Zemunskog kalana i ostalih? Što se niste obračunali sa njima na vreme? Mi se nismo obračunali na vreme, ali na kraju je država pobedila.\nPredsednik se dotakao i toga da ista mafija koja se bavi fotografijama, bavi se i ostalim pitanjima u Srbiji koja nisu u njihovom interesu.\n- Blisko su Kurti i Đilas sarađivali oko njegove političke kampanje, kao da imamo još par država, ali ja nemam više država, ja imam jednu Srbiju i za nju radim - rekao je predsedni i istakao da on ne želi da se nekadašnji Beograd ponovi, svi žele da gledaju u budućnost i rade na tome da našoj deci obezbedimo bolje sutra.\nPredsednik je istakao da je oko 16.000 ljudi bilo na skupu SNS-a, a za takav skup niko ne može da kaže da nije transparentan i svima dostupan.\nVučić prokomentarisao Kurtijevu provokaciju i optužbe o genocidu\nPredsednik je istakao da se Kurti pretvorio u kakvog tužitelja u Srbiji.\n- Zar je važno da li će se ovako izjava i optužba dopasti bilo kome, ili će je bilo ko koristiti u negativnom kontekstu... Zamislite samo tu optužbu da smo mi činili genocid - rekao je Vučić.\nPredsednik se obratio građanima i poslao im važnu porku rekavši da Srbija nema potrebe da brine, mi smo jaka zemlja, borimo se, i nastavljamo da radimo samo za dobrobit našeg naroda.\n- Ja malo bolje znam istoriju od njega, on malo zna o Drugom svetskom ratu i genocidu, ali ja sam imao odgovore. Mene zanima samo Srbija, zato je važno da naši građani znaju šta je politika naše zemlje. Nas zanimaju samo granice naše zemlje i naš narod, mi imamo jasan stav - ističe Vučić.\nDodaje da je Srbiji jedino važno da čuva svoje i da jasno stavi do znanja takvu vrstu politike.\n- Interesantno je to kako od Srba svi lako prave fašiste, a zaboravljaju kako su oni podržavali Kurtija i govorili da je spasitelj - rekao je Vučić.\nPredsednik Srbije rekao je da je Kurtiju sve rečeno u lice kako stoje stvari.\n- Mi smo dali spisak sa stvarima koje su u poslednje vreme urađene Srbima, ne da bi ukazali na rastujući trend nasilja nad Srbima, već da bi poboljšali kvalitet života ljudi na Kosovu - rekao je Vučić i dodaje:\n- Mi smo uvek spremni na razgovor, ali sve se svodi na jedno te isto, čeka se da neko nagovori Vučića da prizna Kosovo i to je to.\nNa pitanje da EU preferira taj dualizam, kakvi su rezultati dobijeni do sada, predsednik odgovara.\n- Nemojte da se naljutite, ali stalno insistirate na pitanje datuma, a zapravo je bitnije pitanje suštine. Da li ste realni da pričamo o genocidu? Pa ja želim da pričam o budućnosti, a oni o genocidu, Dačiću i Odaloviću. Ovi ljudi iz EU ne veruju u ono što vide, oni ne smeju da kažu, ali ja smem, verujte mi, ovo nikad niste videli - ističe predsednik.\nPredsednik je prokomentarisao i to da ozbiljnih razgovora sa Beogradom o KiM pod pritiskom Amerike, to će teško ide.\n- Oni ne žele da prihvate tačku 2, zato se i naoružavaju, i to je veliki problem za Srbiju. To me mnogo brine, ali moramo da ostanemo na svom putu - ističe Vučić.\nVučić je dodao da on neće ulaziti u formu i obraćanje Aljbina Kurtija, mi ćemo gledati naš stav i našu politiku, a oni kako hoće.\nPredsednik ističe da Srbija traže način da ostvari dobru saradnju kada je dijalog u pitanju, ali je izrazito teška situacija za Srbiju.\n- Sve predloge, svako mišljenje EU prihvatamo sto odsto, ali druga strana i Aljbin Kurti ne žele ni da čuju o tome, tako da nije sve na nama - ističe predsednik i dodaje da jedino što Srbija želi jeste da svi preuzmu i odrade svoj deo posla kako bi svim građanima bilo lakše i kako bi bolje živeli - ističe predsednik na pitanje novinarke.\nDobijamo veliku podršku Žozepa Borelja, gledamo u budućnost, dogovorili smo se da ćemo pregovarati i u avgustu i nastaviti razgovore u septembru ističe Vučić i dodaje da će Srbija ostati jaka i da ima podršku.\n- Ne znam šta se dešava, ali brinem samo zbog njihovog stava koji odbija bilo kakav sporazum, samo se nadam najboljem - rekao je Vučić.\n- Ja mislim da su im to strategije, verovao sam u drugačiji ishod ovog razgovora, ali to nam je što nam je, nadamo se najboljem - rekao je Vučić za kraj obraćanja.\nOpšti haos u Briselu\nKako se saznaje, Kurti je optužio Srbiju da je počinila tri genocida na KiM. Prvi je po njemu bio 1878. godine, a poslednji 1999. Vučić je žestoko reagovao na ove tvrdnje.\nPodsećamo, predhodno se predsednik Vučić odvojeno sastao sastao sa Boreljom i sa Lajčkom.\nU Briselu napominju da se će se ova runda razgovora Vučića i Kurtija fokusirati na napredak učinjen do sada i dogovor o sledećim koracima u dijalogu.\nEU kao glavni posrednik u dijalogu zadovoljna je nastavkom procesa i održanjem dinamike sastanka uz ocenu da nema nazadovanja u procesu i da "obe strane znaju da moraju da idu ka kompromisu i rešenju".\npredsednik Srbija Aleksandar Vučić razgovor dijalog Brisel Aljbin Kurti Beograd Priština


/ 19. januar 2017. godine/\nPo njegovim riječima, i u proteklom periodu došlo je do određenih pozitivnih pomaka u Kantonu Sarajevo. Naime, kroz Projekt poboljšanja lokalnog okruženja za investicije - LIFE, koji implementira grupacija Svjetske banke u partnerstvu sa britanskom ambasadom u Bosni i Hercegovini, KS je polučio zavidne rezultate koji se mjere direktnim koristima za privatni sektor. Svoj doprinos projektu LIFE dala je i Privredna komora Kantona Sarajevo koja je na najneposredniji način omogućila privrednicima da daju konkretne prijedloge na posebno organiziranim fokus grupama.\n- Rezultat toga je, pored ostalog, da danas imamo smanjenje administrativnih i sudskih taksi u KS, kao i drugih izdvajanja koja su privrednicima predstavljala opterećenje. Da su ove mjere dale rezultate govori i broj novonosnovanih firmi u Kantonu Sarajevo koji je, prema raspoloživim podacima, u decembru prošle godine iznosio 775, što je za oko 60 posto više nego u 2015. godini, kazao je Mahmutović.\nŠto se tiče smanjenja ostalih fiskalnih i parafiskalnih nameta, odnosno prijedloga koji su prezentirani javnosti, kako je rekao, nikako da ugledaju "svjetlo dana".\n- Međutim, u praksi je ovaj vid još u začetku, iako postoji opredjeljenost vladajućih struktura u Kantonu Sarajevo da u skorije vrijeme realiziraju neke od projekata po principu javno-privatnog partnerstva, dodao je Mahmutović.\nGovoreći o šansama bh. preduzeća za pristup fondovima i projektima EU, Mahmutović je kazao da je više faktora koji utječu na apliciranje i korištenje sredstava iz tih fondova - od kvalitetne ideje, obučenosti kadra za podnošenje aplikacije do volje vladajućih struktura da više pažnje posvete tom pitanju.\n- Komora je među prvima pokrenula aktivnosti s namjerom da pripremi poslovni sektor za korištenje EU fondova, što i danas čini. Dosad je Komora direktno učestvovala u realizaciji jednog broja EU projekata koji se prvenstveno odnose na energijsku efikasnost, razvoj turizma i poljoprivredno-prehrambenu djelatnost, dodao je Mahmutović.\n- To se može riješiti na više načina, kao npr. kroz integrativne procese između komunalnih preduzeća, djelimičnom privatizacijom, primjenom zakona o koncesijama i javno-privatnom partnerstvu, te uvođenjem jedinstvenog sistema naplate komunalnih usluga. Povećanjem naplativosti bi se povećala likvidnost preduzeća i veći stepen punjenja budžeta, što bi sa druge strane omogućilo i veće subvencioniranje ugroženih kategorija stanovništva, istakao je Mamutović.\n- Poseban izazov će nam biti zadatak da pojačamo aktivnosti na predstavljanju potencijala privrede Kantona Sarajevo i na privlačenju investicija, naveo je Mahmutović.\nU januaru ove godine počinje i realizacija projekta: „Učenje kroz rad“ - Jačanje kapaciteta partnera strukovnog obrazovanja i osposobljavanja (SOO), u okviru Dunavskog transnacionalnog programa. Nosilac aktivnosti je Trgovinska i industrijska komora Budimpešte, sa partnerima iz regiona, među kojima su Privredna komora Kantona Sarajevo i Ministarstvo obrazovanja KS, javlja Fena.


Program unapređenja položaja žena iz nacionalnih manjina Archives - Zavod za ravnopravnost polova\nPodrška ženama iz manjinskih zajednica\n2.02.2017 | Aktuelno, Program unapređenja položaja žena iz nacionalnih manjina, Promotivni programi\nU Nacionalnom savetu slovačke nacionalne manjine, 30. januara 2017. godine održan je radni sastanak između predsednice Nacionalnog saveta slovačke nacionalne manjine Ane Tomanove Makanove, koordinatorke Odbora za službenu upotrebu jezika i pisma Marije Čanji i direktorke Zavoda za ravnopravnost polova Diane Milović.\nTema sastanka je bila osnaživanje žena slovačke nacionalne manjine u Vojvodini. Kako je direktorka Zavoda istakla, u budžetu Zavoda su prvi put opredeljena sredstva za finansiranja projekata koji će za cilj imati unapređenje položaja žena iz manjinskih zajednica. Planirana je i saradnja sa matičnim zemljama nacionalnih manjina kako bi rezultati projekata doneli dugoročne koristi za manjinske zajednice.\nPrema rečima Ane Tomanove Makanove, Nacionalni savet slovačke nacionalne manjine ima osnovano Radno telo za rodnu ravnopravnost, a pripadnice slovačke manjine su veoma aktivne u svojim ženskim udruženjima. Formirana je i Asocijacija slovačkih udruženja žena kao krovna organizacija koja prati i afirmiše njihov rad.\nDirektorka Zavoda susrela se istim povodom i sa predsednikom Nacionalnog saveta Rumuna Danielom Petrovićem. Povod za susret je saradnja ove dve institucije u oblasti koja se tiče unapređenja položaja žena iz rumunske nacionalne zajednice.\nPrema rečima predsednika Daniela Petrovića, Savet nema posebno organizovano telo za rodnu ravnopravnost, ali da je plan da se u narednom periodu ono osnuje, u skladu sa novim zakonskim obavezama koji predviđa novu unutrašnju organizaciju i nadležnosti.\nKako je rečeno na sastanku, Savet je do sada finansirao rad udruženja žena putem projekata, ali da je podrška ustanova kao što je Zavod za ravnopravnost polova uvek dobrodošla.


Keri preti novim sankcijama\nIntervjuu državnog sekretara Džona Kerija za presijski servis Glasa Amerike\nAmerički državni sekretar Džon Keri kaže za Glas Amerike da su Sjedinjene Države spremne da uvedu dodatne sankcije Rusiji zbog aneksije ukrajinskog poluostrva Krim.\nU ekskluzivnom intervjuu za persijski servis Glasa Amerike, u kome je govorio i o drugim važnim spoljnopolitičkim pitanjima, Keri je rekao da su potezi Rusije pretnja stabilnosti Ukrajine.\nDržavni sekretar Keri govorio je za Glas Amerike na dan kada je američki predsednik Barak Obama proširio ekonomske sankcije Moskvi, usmerene protiv 20 ruskih zakonodavaca i visokih zvaničnika, kao i banke koja im pruža podršku. Keri je rekao da Sjedinjene Države neće dozvoliti da akcije jedne zemlje unište ono što je nazvao „poredak posle Drugog svetskog rata“ i „međunarodnu strukturu“, dodajući da je sada na ruskom predsedniku Vladimiru Putinu da odluči – kako dalje.\n“Spremni smo da odgovorimo veoma snažno, dodatnim sankcijama u važnim sektorima, ako nastave da se bave nelegalnim i provokativnim aktivnostima”.\nKeri ne veruje da će zategnutost između Sjedinjenih Država i Rusije zbog Ukrajine, uticati na njihovu saradnju u drugim međunarodnim pitanjima, kao što su Avganistan, Sirija ili iranski nuklearni program.\n“Mislim da su razgovori previše važni za svet, za budućnost Iranaca, za budućnost naših odnosa. Mislim da Rusija ima duboki interes da to bude rešeno - pitanja u vezi sa programom - zato je Rusija deo napora grupe P5+1, u kojoj su svi saglasni da Iran mora da pokaže, kao što to rade druge zemlje, u čemu se sastoji taj program, a Rusija je, ja mislim, veoma posvećena tome”.\nZapadne zemlje optužuju Iran da koristi obogaćivanje uranijuma za proizvodnju nuklearnog oružja, što je optužba koju Teheran odbacuje. Sekretar Keri izrazio je nadu da pitanja Irana, Sjedinjenih Država i međunarodne zajednice mogu da budu rešena bez suprotstavljanja.\n“Ne postoji ništa što bismo više želeli nego da vidimo da su pitanja koja sprećavaju našu sposobnost da krenemo dalje rešena. To bi bilo fantastično za sve i izazov je za lidere da pronađu put napred. Predsednik Obama je predan diplomatiji i dijalogu kao prvom koraku, ali zaista sve zavisi od režima”.\nKeri smatra da je sporazum dostižan, da Iran ima pravo na mirnodopski nuklearni program, ali da mora da poštuje međunarodne standarde pouzdanosti, transparentnosti i uzdržanost koji postoje u drugim programima u svetu.\n“Iran zna da je ono preko čega sigurno nećemo preći to da oni imaju nuklearno oružje. To je naš stav. A, ako je mirnodopski program, onda će biti veoma lako da se pokaže svima da je mirnodopski. Nije teško da se to učini ako ste ozbiljni”.\nU prazničnoj poruci povodom persijske Nove godine, predsednik Obama rekao je da će postizanje konačnog sporazuma o nuklearnom pitanju biti teško, ali da je on posvećen pronalaženju praktičnog rešenja. Pre dva dana, pregovarači Irana i šest svetskih sila okončali su - kako su ocenili - sadržajne i korisne razgovore o iranskom nuklearnom program i najvaili nastavak pregovora za 7. april u Beču.


Slovačka mora pasti u „Topolici“ - Vijesti.me\nSlovačka mora pasti u „Topolici“\nCrnogorski odbojkaši večeras (20.15 sati) u Baru igraju drugi meč grupe C kvalifikacija za Evropsko prvenstvo\nBod iz Kišinjeva mogao bi na kraju biti važan, ali je prava šteta što crnogorski odbojkaši gostovanje u Moldaviji nijesu završili pobjedom protiv domaćina, kojom bi širom odškrinuli vrata plasmana na Evropsko prvenstvo.\nVođstvo od 2:0 u setovima nije bilo dovoljno izabranicima Veljka Bašić da na startu kvalifikacija u grupi C upišu pobjedu, do koje je došla Moldavija, nakon veliko preokreta i tako zakomplikovala put našim odbojkašima...\n"Doživjeli smo težak poraz u Moldaviji, iako nismo govorili da u bilo koju utakmicu ulazimo kao favoriti. Ali, očekivali smo i nadali se da ćemo da odigramo bolje, da osvojimo tri boda, pogotovo kada je krenulo stvarno dobro, kada smo poveli 2:0. Ali, ponovila se ta boljka koja nas prati iz godine u godinu, da nakon 2:0 jednostavno kao da ugasimo motor i onda sve krene nizbrdo, a da to niko ne zaustavlja", kaže kapiten “crvenih” Vojin Ćaćić.\nVremena za veliku analizu nema, naši odbojkaši su se vratili u Bar, gdje danas i u srijedu igraju dva meča, prvo protiv Slovačke, a onda protiv autsajdera grupe Islanda. Sve to uz kadrovske probleme, jer je iz reprezentacije odstranjen tehničar Simo Dabović, nakon meča u Moldaviji, navodno zbog svađe sa jednim od saigrača.\nSlovaci su u prvom kolu, kod kuće, maksimalnim rezultatom porazili Islanđane, koji su u prvom setu osvojili svega sedam poena!\nMeč sa Slovačkom je presudan za Crnu Goru, pobjeda protiv selekcije sa najboljim rejtingom u grupi, i to uz tri osvojena boda, je imperativ za nastavak borbe za plasman na EP (na koje idu pobjednici grupa, te pet najboljih drugoplasiranih selekcija iz sedam grupa).\n"Poraz u Slovačkoj smo ostavili iza nas, ne smijemo da se osvrćemo na njega, igrači su toga svjesni. Pokušaćemo sve to da popravimo, ništa još nije izgubljeno. Imamo utakmicu protiv Slovačke, to je dobra i iskusna ekipa, i nadam se da smo izvukli pouke iz poraza u Moldaviji. U meč sa Slovacima ulazimo naoštreni, spremni da damo sve od sebe i iskreno se nadam da rezultat neće izostati", dodao je Ćaćić.\nDa pokažemo da imamo karakter\nSelektor naših odbojkaša Veljko Bašić svjestan je da je utakmica sa Slovačkom vrlo bitna za njegovu ekipu.\n"Iako smo startovali porazom, nada postoji do posljednje utakmice. Po našim proračunima, ako dobijemo dvije utakmice (kod kuće protiv Slovačke i Moldavije, prim.a.), imamo velike šanse da se kvalifikujemo na EP. Nadam se da ćemo protiv Slovačke dati sve od sebe, da ćemo pokazati da imamo karakter, igru, i da ćemo, uz pomoć publike, naravno pobijediti", rekao je Bašić.\nKravarik: Protiv Crne Gore biće znatno teže nego protiv Islanda\nSelektor Slovačke Andrej Kravarik je zadovoljan startom kvalifikacija.\n"Znali smo da smo veliki favoriti na startu protiv Islanda, ali nismo htjeli da ih potcijenimo. Zadovoljan sam pobjedom u tri seta, i da smo pokazali ostalim timovima u grupi da smo jaki ne samo sa starterima, već i sa igračima koju ulaze sa klupe", rekao je Kravarik.\nNa redu je duel protiv Crne Gore.\n"Očekujem znatno težu utakmicu protiv Crne Gore od one protiv Islanda", dodao je selektor Slovačke.\nVečerašnja utakmica Crna Gora - Slovačka počinje u 20.15 časova. Ulaz u „Topolicu“ je slobodan.


NAJNOVIJE ALMODOVAROVO OSTVARENJE NA „DUNAV FILM FESTU“ – Smederevske novine\nNAJNOVIJE ALMODOVAROVO OSTVARENJE NA „DUNAV FILM FESTU“\nOvogodišnji „Dunav film fest“, koji će biti održan od 20. do 25. avgusta, ljubiteljima sedme umetnosti u Smederevu donosi ostvarenja koja će biti prikazana prvi put u Srbiji i regiji, ako se izuzmu festivali na kojima su imali premijerne projekcije, rekao je na konferenciji za medije Jugoslav Pantelić, gost selektor festivala. Istakao je je da je već prvo, prošlogodišnje izdanje ovog filmskog festivala u našem gradu, uputilo na to da „Dunav film fest“ ima budućnost, svoju publiku i mogućnost da se „munjevitom brzinom plasira u red festivala koji će biti od značaja ne samo za kulturni život Smedereva, već i za turistički potencijal koji postoji“.\nU konkurenciji za glavnu nagradu „Dunavska lađa“ je osam novih ostvarenja nastalih u produkcijama zemalja Podunavskog sliva.\n-Pred nama je program koji na najbolji način oslikava produkcionu 2019-tu godinu kada govorimo o kinematografijama zemalja Podunavskog sliva. Festival otvara film rumunskog reditelja Kornelija Porumboija „Zviždači“, koji je prikazan u glavnom programu Kanskog filmskog festivala, gde se takmičio za nagradu Zlatna palma. Zasigurno ovaj reditelj spada u red onih autora koga voli srpska publika, njegovi skoro svi filmovi su prikazani na našim festivalima, ovo će biti premijerna projekcija u Srbiji i ovom delu Evrope – rekao je Pantelić.\nIz takmičarskog dela programa osvrnuo se na „Zlatnu rukavicu“ nemačkog filmskog autora Fatiha Akina, koji je sa tri filma prisutan na ovom festivalu. Osim ovog koji je u konkurenciji za nagrade, biće prikazana i njegova ostvarenja „U julu“ i „Niotkuda“.\n-„Zlatna rukavica“ je film koji nije za svačije oči i ne preporučuje se mlađima od 18 godina zbog eksplicitnih scena, ali mislim da one nisu dovoljan razlog da publika bude uskraćena za ovo pravo remek-delo – dodao je Pantelić.\nZahvalivši se lokalnoj samoupravi i Ministarstvu kulture koje je ove godine podržalo „Dunav film fest“ Igor Stanković, idejni tvorac festivala, naveo je da će uz određene novitete, biti zadržana tradicija projekcija na četiri lokacije u gradu – Mali grad smederevske tvrđave, Karađorđev dud, pristan na Dunavu i Centar za kulturu.\n-Pristan na Dunavu je jedna od lokacija koju bukvalno nijedan festival, a Srbija je poslednja zemlja u deset zemalja Dunavskog sliva koja dobija festival, nema. Srbija je jedinstvena po tome da se projekcije održavaju na samoj reci Dunav. Uz ostale lokacije Smederevo će u tim danima biti pravi festivalski grad – rekao je Stanković.\nKao poklon publici, van konkurencije, dan pred zvaničan početak festivala, 19. avgusta, u Malom gradu će biti prikazan film „Vudstok“, kao svojevrsni „omaž tom legendarnom koncertu održanom pre tačno 50 godina, a čije pozitivne kulturološke posledice i danas osećamo“ naveli su organizatori.\nU okviru pratećih programa, istakli su organizatori, biće prikazano „najbolje od Evrope, rekapitulacija svega onog što su reditelji sa našeg kontinenta snimili“. Ne treba zaboraviti, podsetili su, i na program VIP Kinoteke, u okviru kojeg će biti prikazano pet digitalno restauriranih domaćih filmskih ostvarenja.\nSmederevcima, ali i gostima, ljubiteljima sedme umetnosti, pažnju će privući, kako je istaknuto, „sigurno najtraženiji film u ovom trenutku na planeti Zemlji“. Reč je o ostvarenju „Bol i slava“ Pedra Almodovara, koga je gost selektor Jugoslav Pantelić najavio kao „sasvim izvesno najznačajnije ostvarenje ovog velikog autora godinama unazad“. Glavni glumac koji tumači lik slavnog reditelja u ovom autobiografskom filmu Antonio Banderas nagrađen je u Kanu za najboljeg glumca tog festivala.\nSve projekcije, izuzev onih u okviru takmičarskog dela programa, biće besplatne. O nagradama će odlučivati glumački žiri u sastavu Nives Ivanković, Raša Bukvić i Janko Popović Volarić, a ove godine biće prisutan i takozvani „mladi žiri“ koji će paralelno ocenjivati najbolje.\n← JKP „ZELENILO I GROBLJA“: NABAVLJEN NOVI AUTOSMEĆAR\nZAPRAŠIVANJE KOMARACA, PČELARI OPREZ →\nSTRADANJE KULTURNO-ISTORIJSKOG NASLEĐA\n26. septembra 2017. smederevske 1\nKONKURS „SMEDEREVSKI ORFEJ“\nCZK: PREDAVANJE O KINI


niko nije bio protiv\nPotpredsjednica Skupštine Saranda Bogujevci, koja je i sama preživela masakr nad njenom porodicom tokom rata na Kosovu, istakla je da albanski narod najbolje razumije patnje Bošnjaka\nPoslanici Skupštine Kosova danas su usvojili Rezoluciju o osudi genocida u Srebrenici. Za Rezoluciju je glasalo 89 poslanika, bez glasa protiv, ali uz odsustvo srpskih poslanika, javlja Anadolu Agency (AA).\nUoči 26. godišnjice genocida počinjenog nad Bošnjacima u Srebrenici, poslanici Skupštine Kosova su na prijedlog bošnjačke zajednice koja živi na Kosovu, glasali za Rezoluciju o genocidu u Srebrenici. U ime predlagača „Rezolucije o osudi genocida u Srebrenici, Bosna i Hercegovina“ poslanicima se obratio Bahrim Šabani, poslanik bošnjačke koalicije “Vakat”.\nRekao je da se predložena Rezolucija bazira na odluci Međunarodnog suda pravde i Međunarodnog krivičnog suda za bivšu Jugoslaviju, s ciljem da se genocid u Srebrenici nad Bošnjacima ne negira i ne zaboravi i da žrtve genocida dobiju zasluženu pravdu, kako bi se region okrenuo svjetlijoj budućnosti uz podsticanje pomirenje naroda na prostorima Zapadnog Balkana.\n“Usvajanje ove Rezolucije imaće višestruki značaj i za nas ovdje i za narode u regionu. Pomoći će da se smire strasti i, nadamo se, osvijeste oni koji negiraju genocid. I da se izvršioci ovog stravičnog zločina u srcu Evrope i oni koji u međuvremenu negiraju genocid, ne kriju iza naroda i ne poistovjećuju se sa narodom. Pomoći će i da se pored žrtava u Srebrenici i u cijeloj Bosni i Hercegovini, ne zaborave ni žrtve na Kosovu i da ova Rezolucija i Dan sjećanja na genocid u Srebrenici, budu nauk za buduće generacije, da ona bude sredstvo pomirenja među narodima, a ne sredstvo otuđivanja i zaoštravanja”, kazao je Šabani.\nIzrazio je i razočarenje zbog daljnjeg odlaganja uspostavljanja normalnih odnosa između Republike Kosovo i Bosne i Hercegovine, sve zbog protivljenja i postavljanja veta od predstavnika srpskog naroda u državnim institucijama Bosne i Hercegovine.\nPotpredsjednica Skupštine Saranda Bogujevci, koja je i sama preživela masakr nad njenom porodicom tokom rata na Kosovu, istakla je da albanski narod najbolje razumije patnje Bošnjaka.\nNaglasila je da partija iz koje dolazi Pokret “Samoopredeljenje” snažno podržava ovu Rezolucija, koja je trebala biti usvojena mnogo ranije.\nI ostale poslaničke grupe su podržale Rezoluciju uz potenciranje da se u Srbiji još uvek negira srebrenički genocide, kao i zločini počinjeni na Kosovu.\nPremijer Kosova Albin Kurti je izjavio da Kosovo danas podržava Rezoluciju, koja je plemenito i ispravno djelo, ne samo u ime Albanaca sa Kosova i drugih zajednica, nego u ime univerzalnog čovječansta i želje za mirom i pravdom.\n“Srebrenica je najveći masakr u Evropi nakon Drugog svetskog rata. Kažnjavanje zločina genocida koji činimo i današnjim usvanjem Rezolucije treba da bude stalna, nesporna i svugde kakao se nikada u budućnosti ne bi ponovilo”, kazao je Kurti.\nPodsjetivši da je pre pet godina 11. jula bio u Srebrenici, Kurti je kazao da je balkanski kasapin Slobodan Milošević ostao nekažnjen, a da su njegovi saradnici preko 4.000 vojnika većina slobodni, a neki na odlučujućim pozicijama, koji prikrivaju tela žrtava, prikrivaju zločince ili hvaleći ih.\nKurti je upitao ko je krio ratne zločine Ratka Mladića i Radovana Karadžića i ko je njihovim imenima htio da imenuje trgove.\nKosovski premijer je poručio da se ne smije dozvoliti da se genocid ponovi. Kazao je “ne želimo da se cijeli srpski narod osudi, niti osvetu, ali treba vršiti stalni pritisak od svih na političko rukovodstvo Srbije dok ne prihvate zločine koje su počinili u Bosni i Hercegovini, Kosovu, Hrvatskoj, tražimo izvinjenje i da započnu kažnjavanje zločinaca”.\nPodsjetio je da je Vlada Kosova započela pripremu tužbe protiv Srbije za genocide počinjen na Kosovu.\nZamjenica premijera Kosova iz redova bošnjačke zajednice Emilija Redžepi je kazala da niko, bez obzira iz koje političke partije dolazi ili iz koje je nacionalne zajednice, a posebno kolege Srbi, ne treba da snosi veliko breme odgovornosti za genocide koji su se dogodili u nekoj drugoj državi i u nekom drugom vremenu i pod nekim teškim režimom. Ona je pozvala na pružanje ruke pomirenja i solidarnosti sa svima u kosovskoj Skupštini.\nPoslanici Srpske liste su napustili skupštinsku salu kada je na dnevnom redu bio prijedlog usvajanja Rezolucije o osudi genocida u Srebrenici.\nU tekstu Rezolucije se oštro osuđuje genocid u Srebrenici nad pripadnicima bošnjačkog naroda i sva kršenja ljudskih prava, konstatuje se i prihvata da su nakon okupacije Srebrenice snage VRS-a nekoliko dana vršile masakre u Srebrenici i okolini, ubijajući i masakrirajući preko 8.000 bošnjačke djece, maloljetnika i odraslih muškaraca. Izražava se saosjećanje i iskazuje duboka tuga zbog nevinih žrtava koje su stradale u genocidu u Srebrenici, oštro se osuđuje svaka tendencija namjernog i javnog negiranja genocida u Srebrenici s ciljem prikrivanja motiva počinjenih zločina. Pozivaju se državne institucije da odaju počast žrtvama genocida u Srebrenici tako što će kao Evropski parlament proglasiti 11. jul Danom sjećanja na genocid u Srebrenici. Pozivaju se sve zemlje u regionu da ulože dodatne napore kako bi pred lice pravde bili privedeni svi oni koji su odgovorni za planiranje i izvršenje genocida u Srebrenici.


Vesti online / Vesti / Hronika / Eksplozija kod Čačka: Pet ljudi teško povređeno\nEksplozija kod Čačka: Pet ljudi teško povređeno\nU mestu Preljina kod Čačka, u radionici za popravku teretnih motornih vozila noćas, dvadeset minuta posle ponoći, došlo je do eksplozije u kojoj je pet lica zadobilo teške telesne povrede opasne po život, saopštio je MUP.\nDo eksplozije došlo prilikom prepakivanja nelegalnih cigareta (Foto: Ilustracija)\nKako se navodi, petorica povređenih pokušala su da pretovare veću količinu cigareta, bez akciznih markica, iz kamiona u cisternu.\nPolicija je na licu mesta pronašla veću količinu cigareta.\nNakon ukazane lekarske pomoći u čačanskoj bolnici, povređeni su prevezeni na dalje lečenje u Beograd, navodi se u saopštenju.\nUviđaj su, po nalogu zamenika osnovnog javnog tužioca u Čačku obavili policijski službenici PU Čačak i Odeljenja za vanredne situacije.\nHRONIKA Eksplozija u Krušiku, 3 povređeno


"Stanje u EU kao pred raspad SFRJ"\n„Stanje u EU kao pred raspad SFRJ“\nM. K. 2. juna 2019. 07:48\nEU je danas suočena sa situacijom koja podseća na stanje u bivšoj SFRJ uoči njenog raspada, upozoravaju trojica političara koja su obavljala najviše dužnosti u SFRJ, Stjepan Mesić, Milan Kučan i Raif Dizdarević.\nMesić, Kučan i Dizdarević smatraju da je najveća odgovornost za krvave ratove na Balkanu 90-ih godina na onima koji su odbili bilo kakav razgovor o političkom dogovoru, kojim bi se našla alternativa federaciji koja je prestala funkcionisati.\nMesić, bivši hrvatski predsjednik, koji je bio i član poslednjeg saziva Predsedništva SFRJ, Dizdarević, koji je bio član jugoslavenskog državnog vrha pre njega, i Milan Kučan, prvi predsednik Slovenije i predratni čelnik slovenske organizacije Saveza komunista, okupili su se posle skoro 30 godina od raspada SFRJ u podzemnom bunkeru kod hercegovačkog gradića Konjica, gde su evocirali uspomene na dramatične „godine raspleta“ jugoslavenske krize, prenosi Hina.\nMesić, Kučan i Dizdarević su tako, prvi put, bili u prilici da vide objekat koji je u bivšoj državi tretiran kao najstroža vojna tajna, a koji danas služi kao prostor za izlaganje umetničkih instalacija, dok ga turisti obilaze kako bi videli „Titov bunker“.\nTrojica političara u Konjic su došli na poziv organizatora History Festa kako bi učestvovali na panelu o kraju bivše države, a Kučan je upozorio da EU danas liči na bivšu SFRJ jer ima brojne probleme na koje ne nalazi prave odgovore.\nA oni su, kako navodi, eskalirali kada su zaboravljena načela na kojima je Unija utemeljena – potrebi da se više nikada ne dopusti rat na evropskom kontinentu.\nKučan je na raspravi pod nazivom „30 godina nakon bunkera“ rekao da su pitanja ravnopravnosti i funkcionalnosti „temeljni interesi koji nas okupljaju oko EU“.\n„Ne može biti nadglasavanja država, ali o nekim se interesima mora odlučivati većinom“, rekao je Kučan, koji smatra da populisti poput Viktora Orbana, Marin Le Pen i Matea Salvinija rade u interesu Rusije i administracije Dolanda Trumpa kojima, kako tvrdi, nije u interesu jaka Evropa.\nNa pitanje moderatora, upućeno trojici političara, da li smatraju sebe odgovornima za sve što se dogodilo krajem 80-ih i početkom 90-ih godina, Dizdarević je odgovorio da „nije moglo da se učini više“, s čime je saglasan bio i Mesić.\nMesić tvrdi da nije bio u prilici nikome da nametne svoje mišljenje iako je odmah po imenovanju za člana Predsedništva SFRJ upozorio kako će biti i poslednji predsednik tog tela, ako ne dođe do političkog dogovora.\nKučan je rekao da se oseća odgovornim jer nije uspeo druge da uveri argumentima da je Jugoslaviji došao kraj i da se treba dogovoriti o mirnom razlazu.\n„Odgovoran sam i za dve velike greške koje je napravila Slovenija: za `izbrisane državljane` i za `Ljubljansku banku“, priznao je Kučan dodajući da su problemi u samostalnoj Sloveniji nastali kao rezultat ocene da u bivšoj zajedničkoj državi ništa nije valjalo.\nOn smatra da je za to odgovorno „iracionalno naglašavanje nacionalnog elementa“ i upozorava da takvo ponašanje uvek štetno.\nMesić navodi da je u Predsedništvo SFRJ otišao sa zadatkom da se postigne dogovor o rešenju krize, ali tvrdi da tamo nije našao sagovornike.\nOn je rekao da je jedan od predloga bio uspostavaljanje konfederacije šest država na period od tri do pet godina.\nMesić smatra da je ključni problem nastao kada su bivši predsednici Hrvatske i Srbije, Franjo Tuđman i Slobodan Milošević, kako je naveo, u četiri oka u Karađorđevu dogovorili razgraničenje i to na štetu BiH.\nMesić tvrdi da je Milošević Tuđmanu nudio banovinske granice iz 1939. te Kladušu, Cazin i Bihać i dodaje da je upozorio Tuđamana da BiH, odnosno Alija Izetbegović, na to sigurno neće mirno gledati.\nOn, takođe, ne sumnja da je koncept velike Srbije bio u pozadini svega što je radio Milošević, kojeg naziva „uverljivim prevarantom“, koji nije želeo „nikakvu Jugoslaviju, ni federativnu ni konfederativnu“.\nDizdarević smatra da je ključni problem to što nije bilo hrabrosti da se račun za krizno stanje direktno adresira na Miloševićeva i spreči rušenje načela „na kojima je jedino mogla opstati jugoslovenska federacija“.\nraspad SFRJevropska unija\nBilčik: Vladavina prava treba da bude u fokusu nove Vlade…\nAleksić: SZS prestaje da postoji formiranjem Udružene…\nObradović: Dveri ostaju otvorene za razgovore o zajedničkom…


Cene stanova novogradnje, I polugodište 2020. | Republički zavod za statistiku Srbije\nCene stanova novogradnje, I polugodište 2020.\nProsečna cena stanova novogradnje u Republici Srbiji u I polugodištu 2020. godine iznosila je 166 764 dinara. Cene stanova u posmatranom periodu kretale su se u intervalu od 47 514 dinara po m² u Tutinu do 395 633 dinara u beogradskoj opštini Savski venac.\nPosmatrano prema opštinama, najviše cene novoizgrađenih stanova zabeležene su u beogradskim opštinama, gde je prosečna cena u gradskim naseljima iznosila 226 589 dinara. Pored beogradskih opština, po visokim cenama izdvojile su se i Čajetina, Novi Sad, Vrnjačka Banja, Užice, Kragujevac i tri niške opštine (Crveni krst, Medijana i Palilula).\nPovršina prodatih novoizgrađenih stanova u proseku je iznosila 54 m², a kretala se u intervalu od 40 m² u Čajetini do 77 m² u Bujanovcu.


Kim diže vojsku protiv korone - BIGportal.ba\n16 Maja, 2022 16 Maja, 2022 036\nLider Severne Koreje Kim Džong Un naredio je, tokom hitnog sastanka Politbiroa, da se vojska koristi za stabilizaciju snadbevanja lekovima u Pjongjangu.\nKako javljaju državni mediji, Kim je predovodio hitan sastanak Politbiroa u vreme kada se Severna Koreja suočava sa prvim potvrđenim slučajevima korona virusa, prenosi Rojters.\nU Severnoj Koreji se širi epidemija korona virusa, pošto je u poslednja 24 časa prijavljeno osam novih smrtnih slučajeva i još 392.920 ljudi sa simptomima groznice.\nSevernokorejski lider Kim Džong Un kritikovao je državne zvaničnike zbog kašnjenja u isporuci lekova i naredio vojsci da se uključi u odgovor na pandemiju u glavnom gradu zemlje, Pjongjangu, prenosi AP.\nSeverni štab za hitne slučajeve protiv virusa saopštio je da se od kraja aprila više od 1,2 miliona ljudi razbolelo zbog brzog širenja groznice, potvrdivši da je oko 564.860 ljudi trenutno u karantinu.\nOsam novih smrtnih slučajeva prijavljeno je u poslednja 24 sata zaključno do 18 časova, a prethodno je evidentirano 50 smrtnih ishoda među kovid pacijentima, iako državni mediji o tome nisu izveštavali.\nStručnjaci kažu da Severnoj Koreji verovatno nedostaju medicinske zalihe i oprema za testiranje neophodni da se masovno kontroliše širenje korona virusa upozoravajući i da se ta zemlja uglavnom oslanja na izolaciju ljudi sa simptomima zaraze.\nPrognozira se da bi neuspeh u usporavanju širenja virusa mogao da ima strašne posledice po Severnu Koreju, s obzirom na njen loš zdravstveni sistem.\nVeruje se da je populacija od 26 miliona stanovnika uglavnom nevakcinisana između ostalog i zbog toga što je vlada u Pjongjangu odbila milione vakcina koje su bile ponuđene u okviru programa KOVAKS koji podržavaju UN, najverovatnije zbog nepoverenja u obavezu da se vrši praćenje i nadzor distribucije vakcina, navodi američka agencija.\nDanas sjednica Doma naroda, na dnevnom redu PDV\nSjajni Dončić, Dalas u finalu Zapada, Boston trojkama razbio šampiona za finale Istoka\nMercedes poslao jasnu poruku\nTužilaštvo BiH: Na avion na letu Zagreb – Sarajevo nije pucano


Tanjug 11. septembra 2018. 14:54\nBEOGRAD – Srbija je među 10 najznačajnijih i ključnih partnera Interpola, izjavio je danas u Beogradu šef te međunarodne organizacije koja se bavi policijskom saradnjom, Meng Hongvej, nakon sastanka sa ministrom unutrašnjih poslova Nebojšom Stefanovićem.\n„U poslednjih pet godina Srbija se nalazi među 10 najboljih članica Interpola i aktivno učestvuje u svim aktivnostima organizacije i daje veliki doprinos razmeni podataka. Interpol svakako želi i da unapredi saradnju sa Srbijom“, rekao je Hongvej, koji je kao odličan ocenio sastanak sa Stefanovićem.\n„Samo u ovoj godinu, do kraja avgusta, po međunarodnim poternicama na zahtev Srbije uhapšeno je 149 osoba, dok smo mi po međunarodnim poternicama drugih uhapsili 67 ljudi na teritoriji Srbije“, rekao je Stefanović.\n„Srbija namerava da nastavi apsolutno jačanje i regionalne policijske saradnje, jer je to garant da ćemo kroz smanjivanje birokratije, ubrzavanje informacija i procedura imati bržu i efikasniju saradnju“, rekao je Stefanović.\n„Srbija Kinu smatra svojim najbližim partnerom“, rekao je Stefanović, a Hongvej je pohvalio tradicionalno dobre odnose dve zemlje posebno u oblasti operativno-policijskih poslova.\n„Želimo da nastavimo i da i dalje jačamo tu vrstu saradnje. Pridajemo veliku važnost ulozi Srbije u regionu i u svetu u oblasti bezbednosti. Želimo da kroz razmenu iskustava, posebnu u oblasti novih tehnologija, unapredimo saradnju i damo doprinos jačanju bezbednosti“, rekao je Hongvej.


Otvaranje pristupnih pregovora između Evropske unije (EU) i Severne Makedonije i Albanije će se najverovatnije odložiti, najranije do leta naredne godine, saznaje Radio Slobodna Evropa (RSE) iz diplomatskih izvora.\nOvo je posledica tvrdog stava Francuske koja ne popušta u zahtevu da treba promeniti metodologiju u procesu proširenja pre nego otpočnu pregovori o članstvu sa Tiranom i Skopljem.\nNaime, predsedavajuća EU, Finska, je nacrt zaključaka promenila ponovo u petak i prilagodila francuskim potrebama.\nU dokumentu, u koji RSE ima uvid, stoji da bi prva međuvladina konferencija bila održana "najkasnije u prvoj polovini 2020. godine".\nMeđuvladina konferencija, podsetimo, obeležava otvaranje poglavlja u pristupnim pregovorima.\nStalni predstavnici zemalja članica EU su se ponovo u petak sastali u nastojanju da usaglase stavove o otvaranju pristupnih pregovora sa Severnom Makedonijom i Albanijom.\nDiplomatski izvori su potvrdili za RSE da je sastanak bio kratak, budući da francuska strana nije promenila stav i nije pokazala naznake da bi popustila.\nSaznaje se takođe da će se u pokušaju da se postigne saglasnost održati još jedan sastanak na nivou ambasadora u ponedeljak, dan pre ministarskog susreta.\nU tom su sklopu i izmene o nacrtu zaključaka koje donekle ispunjavaju francuske zahteve i koje će biti predmet rasprave na sastanku u ponedeljak.\nOve zaključke bi potom trebali usvojiti ministri inostranih poslova.\nMeđutim, Francuska je nedavno zemljama članicama dala do znanja da želi da se promeni metodologija pristupnog procesa, te traži od Evropske komisije da do marta naredne godine izradi strategiju sa konkretnim predlozima za sprovođenje ove nove metodologije, kao i da izvesti o stvarnoj primeni reformi u svakoj zemlji koja je u procesu proširenja.\nOtvaranje pristupnih pregovora sa Albanijom i Severnom Makedonijom, Francuska uslovljava usvajanjem nove metodologije.\nU pokušaju da zadovolji francuske zahteve, Finska je i u preambuli zaključaka dodala i najavu o promeni pristupa prema procesu proširenja, koji će najverovatnije dobiti formalnu formu narednog proleća.\n"Savet naglašava potrebu da se treba razmisli kako učiniti pristupni proces efikasnijim, posebno u smislu podsticanja reformi, kao i intenziviranju evropskog angažovanja i podrške u transformaciji Zapadnog Balkana", stoji u dokumentu u koji RSE ima uvid.\nSeverna Makedonija je zemlja kandidat od 2005. godine, a već deset godina ima preporuku Evropske komisije o otvaranju pristupnih pregovora.\nGrčka je godinama blokirala ovaj proces uslovljavajući ga rešenjem spora o imenu zemlje. Premijeri iz Skoplja i Atine su postigli istorijski sporazum, u junu 2018. godine kada Makedonija menja ime, čime je uklonjen grčki veto i mislilo se da su otvorena vrata za evrointegracijske procese zemlje.\nAlbanija, sa druge strane, ima kandidatski status od 2014. godine, a preporuku o otvaranju pristupnih pregovora je dobila 2018. godine.\nU dva prethodna navrata, zemlje članice EU nisu uspele da postignu konsenzus o otvaranju pristupnih pregovora za obe zemlje, iako Evropska komisija smatra da su one ispunile sve neophodne uslove za početak ovog procesa.\nMinistri EU su na junskom sastanku usvojili zaključke u kojima obećavaju da će odluku doneti "najkasnije u oktobru 2019. godine".\nOva definicija je bila kompromisno rešenje za zemlje članice EU, uključujući ovde i Francusku, a koje nisu bile u stanju da odobre otvaranje pristupnih pregovora, iako su godinu dana ranije, odnosno u junu 2018, obećali da će juni 2019. biti krajnji rok za preispitivanje tog pitanja.\nU zaključcima iz juna 2018, ministri EU su se obavezali da će prva međuvladina konferencija biti održana "do kraja 2019. godine".


KLOP POTKAČIO GVARDIOLU: Pep tako priča jer dugo nije bio u finalu Lige šampiona | Ekspres.net\nKLOP POTKAČIO GVARDIOLU: Pep tako priča jer dugo nije bio u finalu Lige šampiona\nIzvor: AP / Rui Vieira\nFinale Lige šampiona na programu je u subotu u Madridu. Pre utakmice Liverpula i Totenhema za titulu prvaka Evrope, trener Redsa održao je konferenciju za medije na kojoj je bio sjajno raspoložen. U svom obraćanju novinarima stigao je da potkači i velikog suparnika Pepa Gvardiolu, prenosi Index.hr.\n"Pep mora da kaže da je osvajanje Premijerlige važnije od osvajanja Lige šampiona jer prilično dugo nije bio u finalu Lige đampiona.", rekao je Klop ali se nakon toga uozbiljio.\n"On je sjajan trener i zaslužuje sve pohvale koje dobija. Dali smo sve od sebe da ove sezone osvojimo titulu u Premijerligi, ali je Siti bio bolji. Međutim, ostalo je još jedno takmičenje koje možemo osvojiti, Ligu šampiona".\nKlop se takođe poklonio svojim igračima: "Ti momci su pružili neverovatno mnogo kako bismo dospeli ovako daleko. Onako se vratiti protiv Barselone iz ogromnog minusa i to za samo pet, šest dana, to je briljantno. Zahvaljujući tome smo u ovoj senzacionalnoj situaciji."\nTrener Liverpula rekao je i kakva je situacija sa povređenim igračima.\n"Nema šanse da će Keita igrati, a za Firmina ćemo još videti. Trenirao je pa smo ga zatim poštedeli, ali će opet trenirati sutra. Prema onome što sam video, sa njim će sve biti u redu".\nKlop se pre ovog finala prisetio prošlogodišnjeg.\n"Naravno da taj meč ima veliki uticaj na sve nas. Sećam se kako smo na povratku iz Kijeva stajali u redu na aerodromu pognutih glava. Koliko nas je emocija tada preplavilo... Ali vratili smo se opet u finale, i to već sledeće godine. Taj poraz nas je pokrenuo i sada imamo najveću priliku da ga poništimo pobedom."\nNa pitanje kakva je ekipa koja je izborila ovo finale u odnosu na onu kojoj je to uspelo prošle godine, Klop je odgovorio:\n"Ne volim da upoređujem svoje ekipe, sve ih volim. Međutim, nikad nisam bio u finalu sa boljom ekipom od ove sada".\nMenadžer Redsa prokomentarisao je protivnika u finalu.\n"Biće jako gusto. Totenhem i mi smo sličnog kvaliteta. Znamo sve jedni o drugima. Obe naše utakmice, ove sezone u Premijer ligi, završene su 2:1. Na Enfildu smo ih dobili sretnim šutem u poslednjem minutu. Međutim, sada će biti potpuno drugačije emocije".\nfudbal pep gvardiola mančester siti liga sampiona liverpul


Novi ručni računari za čitanje vodomera u Beogradu – Personal magazin\nNovi ručni računari za čitanje vodomera, pomoću kojih se potrošnja vode očitava na jednostavan, pouzdan i efikasan način, predstavljeni su danas u JKP „Beogradski vodovod i kanalizacija”. Čitači ovog preduzeća…\nNovi ručni računari za čitanje vodomera, pomoću kojih se potrošnja vode očitava na jednostavan, pouzdan i efikasan način, predstavljeni su danas u JKP „Beogradski vodovod i kanalizacija”. Čitači ovog preduzeća će od 1. januara, umesto čitačke knjige i olovke, na terenu koristiti najmodernije ručne terminale „Pidion”. Oni će čitačima ubrzati posao, a preduzeću obezbediti efikasniji rad.\n– Posao referenata prodaje i naplate je uvođenjem ručnih računara zamenio elektronski rad, pa se postiže i ušteda radnih časova. Očitavanje potrošnje vode je postalo brže, pouzdanije i precizinije, a biće smanjen i broj reklamacija i potrošači će biti zadovoljniji. Uređaj je povezan GPRS vezom sa našom bazom podataka, u koju se uneta stanja automatski ubacuju, pa se i fakture prave mnogo brže nego ranije i brže šalju potrošačima. Čitač ima mogućnost da fotografiše stanje na vodomeru, čime se povećava pouzdanost očitanih podataka – rekao je Periša Joksimović iz ovog preduzeća.\nKada čitač na terenu otvori podatke o potrošaču u elektronskoj čitačkoj knjizi, iz baze dobija sve potrebne informacije, kao što je poruka gde se nalazi ključ od vodomernog skloništa. Ukoliko unese podatak koji odstupa od očekivanog, na to će mu ukazati iz baze. Naknadnom proverom moći će da ispravi eventualnu grešku, a ukoliko je nije bilo, odstupanje će biti osnov za upozorenje o povećanoj potrošnji vode, koje će potrošaču biti odmah poslato kako bi sanirao kvar i sprečio rasipanje pijaće vode, ali i izbegao plaćanje visokih računa.\nRučni terminal „Pidion” može da fotografiše i eventualni kvar, kao i da evidentira vodomer koji nije bio registrovan. JKP „Beogradski vodovod i kanalizacija” nabavilo je sto ovakvih aparata, a obuka čitača počela je 1. decembra.\nU beogradskom vodovodnom sistemu instalirano je 168.000 vodomera, najviše kućnih, prečnika od 13 do 40 milimetara, dok su ostali industrijski i kombinovani, od 50 do 200 milimetara. U ovoj godini BVK je zabeležio najbolji rezultat u svojoj istoriji – zamenjeno je gotovo 45.000 vodomera, a 46.000 je popravljeno, servisirano i baždareno.\nNovi ručni računari za čitanje vodomera u Beogradu was last modified: December 24th, 2010 by Redakcija\nBeogradski vodovod i kanalizacijačitanje vodomeraJKPPidionručni računariručni terminali\nKosmonet – Rusija “podiže” internet u Kosmos


Kupujete novi Toyota Land Cruiser, ali ne smete da ga prodate - ovo je razlog! - Automagazin\nKupci koji u Japanu pazare novi Land Cruiser LC300, moraju potpisati poseban dodatak u kupovnom ugovoru, koji ih obavezuje da neće preprodavatu svoj novi automobil. Takva zaštita od preprodaje novog automobila trevali bi da se primenjuje godinu dana, odnosno 12 meseci nakon kupovine. Ako novi vlasnik novog automobila ipak odluči da proda svoj Land Cruiser, Toyota mu neće prodati drugi automobil.\nOve informacije dolaze isključivo sa domaćeg tržišta, odnosno iz Japana, gde postoji veliko interesovanje za novi Toyota SUV. 22.000 porudžbina u prve tri nedelje od lansiranja je ogromno interesovanje. Toyota ističe da može da proizvede oko 600 jedinica novog Land Cruisera LC300 mesečno, što znači da je za tri nedelje rasprodata proizvodnja u naredne tri godine. Očekuje se i povećanje proizvodnih kapaciteta u narednim mesecima, ali ovako veliko interesovanje je više nego neočekivano. Toyota je u ovom broju porudžbina prepoznala problem. Zato je ograničila prodaju, tako da jedna osoba može kupiti samo jedan autombil. Svako ko kupi auto, mora da potpiše dodatak koji služi za sprečavanje preprodaje vozila. Iz Toyote poručuju da je to zaštita od kršenja "deviznih zakona" i da u zavisnosti od destinacije može dovesti do ozbiljnih problema koji ugrožavaju globalnu bezbednost.\nTo znači da Toyota strahuje da veliko interesovanje za ovim automobilom vodi u inostranstvo. Pretpostavlja se da će novi automobil otići u pogrešne ruke - Toyota se plaši da su teroristi i kriminalne grupe naručile ove automobile u velikom broju.\nDodatak u ugovoru moraju da porpišu kako pojedinci, tako i trgovci, što je prema pisanju medija Creative311, izazvalo brojne reakcije tamošnje javnosti. Usledilo je veliko otkazivanje porudžbina. Toyota smatra da otkazivanje porudžbine ne predstavlja problem. Ako je neko zaista hteo da kupi automobil i naknadno otkazao porudžbinu, to ne znači da neće moći da kupci drugi automobile ove japanske marke.\nStrah da će kriminalne i terorističke organizacije kupovati automobil posredno može biti opravdan. U isto vreme, s obzirom da novi Toyota Land Cruiser LC300 neće brzo stići do inostranih tržišta, to može uticati na pad prodaje u Japanu. Sve u svemu, čini se da u svetu vlada ogromno interesovanje za ovim kvalitetnim luksuznim off-road i SUV modelom.


Da li je vreme za novog igrača u grupi gejmerskih slušalica?\nUpdated četvrtak 23 04 2020 02:50:41\nPosted sreda 22 04 2020 12:50:08\nEvropska organizacija tim Atlantis je napravio partnerstvo sa brendom koji je među najboljima na svetu kada je u pitanju Hi Fi i profesionalni audio zvuk, Audio-Technica iz Japana.\nOvim dogovorom, Audio-Technica je postala zvanični brend slušalica i mikrofona koje koristi ova organizacija. Momci iz ove organizacije su poznati po svojim odličnim igrama u Fortnitu, a osnovani su 2018. Sedište im je u Vilnius, u Litvaniji. Jedan od najbitnijih razloga ovog partnerstva je skoro milion pratilaca koji ova organizacija poseduje.\nRebecca Ward, Brand Marketing Menadžer u kompaniji Audio-Technica, navela je da: “Tim Atlantis je prvi ikada esport tim sa kojim sarađujemo na globalnom nivou i uzbuđeni smo da ćemo sarađivati sa jednim od najboljih timova u Evropi. Imamo preko 50 godina iskustva utkanih u naše gejming slušalice i striming mikrofone i sigurni smo da će to pomoći da tim Atlantis pobeđuje".\nBrend je dao i specijalne promo popuste za fanove ovog brenda a mi se nadamo da će se ove gejming slušalice pojaviti i kod nas u radnjama.


Vežba "Srebrna sablja" (Foto Kim)\nVežbu "Srebrna sablja" organizovao je Kfor u saradnji sa Savetodavnim timom za vezu NATO-a, UN-om i Euleksom.\nU vežbi koja je održana u bazi Film siti učestvovalo je 17 kosovskih institucija. Među njima su bili predstavnici Bezbednosnih snaga, Policije Kosova, Crvenog krsta Kosova, a glavni cilj vežbe bio je usklađivanje i povećanje saradnje između kosovskih institucija, agencija i organizacija u kriznim situacijama.\nTokom trajanja vežbe učesnici su bili u prilici da nauče kako da reaguju u slučaju velikih migracija stanovništva, iznenadnih poplava i različitih napada.\nKomandant Kfora Salvatore Kuoći zahvalio se svima koji su učestvovali i ocenio da je ova vežba bila veoma uspešna.\n"Ovo je prvi korak. Agencije na državnom i regionalnom nivou su ovde. Sledeći korak će biti da još više izazovemo sistem i da uključimo i gradonačelnike, jer su i oni deo ovog sistema i prva linija reagovanja na terenu. Šta god da se desi oni će biti odgovorni za svoje građane, rukovodiće svojim organizacijama i moraće da ih testiraju. Sledeća vežba će imati drugačiji scenario i to će biti izazaov i za gradonačelnike", rekao je Kuoći.\nCeremoniji povodom završetka vežbe prisustvovao je premijer Kosova Ramuš Haradinaj, ali i predstavnici pojedinih kosovskih institucija i međunarodnih organizacija i misija na Kosovu.\n"Imali smo teška vremena, ali smo radili na tome da obezbedimo svetlu budućnost. Danas sam ponosan zbog činjenice da ste vi koji služite ovde u uniformama održali mir, ali i pomogli nam znanjem koje nam ostavljate u nasleđe. Tu su i vaši partneri iz Kosovskih bezbednosnih snaga, ali i drugih agencija i institucija. Ponosni smo na sve ono što ste kao NATO, kao Kfor postigli na Kosovu i u region", kazao je premijer Kosova Ramuš Haradinaj.\nVežba "Srebrna sablja" održana je od 15. do 17. oktobra u Kforovoj bazi Film siti u Prištini.


On je rođen 1874. godine u Ljubljani, koja je tada bila deo Austougarske imperije. Ernest je studirao u Austriji, u Gracu. Godine 1899. godine doktorirao je medicinu u SAD i Velikoj Britaniji, a 1901 i 1902. godine radio je sa velikim Teodorom Ešerihom, koji je otkrio bakteriju Ešerihiju koli. 1906. godine specijalizuje pedijatriju u Minhenu, a dve godine kasnije postaje profesor.\nAko ovaj regleks ne postoji, to je znak oštećenja ili depresije centralnog nervnog sistema.\nTagovi :dijareja, Ernest Moro, laktobacilus, Moro refleks, pedijatar, supa od šargarepe


Časopis Industrija :: Označen početak radova na izgradnji postrojenja za prečišćavanje vode\nOznačen početak radova na izgradnji postrojenja za prečišćavanje vode\n„Postrojenje čija je izgradnja danas započela,predstavlja jedan od najznačajnijih infrastrukturnih projekata kojim se stanovništvu na području opštine Raška obezbeđuje čista pijaća voda i bolji sanitarni i sveukupni uslovi života, a Srbija približava evropskim standardima u zaštiti životne sredine.\nSrbiji je potrebno oko 300 sistema za prečišćavanje voda, i podizanjem ovog postrojenja mi smo korak bliže ka tom cilju“, rekao je ministar Trivan.\nČestitajući opštini Raška tako značajnom poduhvatu, Trivan je ukazao da je to dobar primer dobro pripremljenog i izvedenog projekta, kakve će Ministarstvo nastaviti da podržava. „Ovaj infrastrukturni poduhvat značajan je i kaoizraz kontinuiteta rada lokalne samuprave, dokaz da ukoliko se oslanjamo na rezultete prethodnika, i rezultati neće izostati.\nNakon višegodišnjeg rada na projektu, došlo se do njegove realizacije zahvaljujući obezbeđenom kontinutetu, kao i podršci stanovnšta koji su prepoznali značaj zaštite životne sredine“ istakao je minstar.\nŠef Delegacije Evropske unije Sem Fabrici pozdravio je početak izgradnje postrojenja izražavajući zadovoljstvo što će 12000 stanovnika raške oblasti dobiti čistu pijaću vodu, ali i kvalitetniju, bezbednu hranu, očuvaniju prirodu, a projekat doprineti očuvanju vodotokova Raške, Zapadne Morave i Ibra. „Evropska unija dodelila je pet miliona evra za realizaciju ovog projekta, radi dobrobiti stanovnika Raške, ali i pomoći Srbiji u procesu pridruživanja Evropskoj uniji.\nPodrška realizaciji ovog projekta deo je šire inicijative EU da pomogne Srbiji u rešavanju pitanja prečišćavanja otpadnih voda i uspostavljanju neophodne infrastrukture. Postrojenja za prečišćavanje vode podignuta su u Subotici, Šapcu i Vrbasu, u toku je za grad Leskovac, a pripremaju se projekti za gradove Kraljevo, Brus, Blace, Niš za šta će EU izdvojiti 65 miliona evra“, rekao je Fabrici.\nPredsednik opštine Raška Ignjat Rakitić naglasio je da će uspostavljanjem sistema za vodosnabdevanje i prečišćavanje vode biti unapređena životna sredina stanovnicima Raške, ali i obezbeđene veće razvojne šanse, pre svega u oblasti turizma.\nPredsednik opštine najavio je dalje ulaganje opštine u rešavanje pitanja otpadnih voda na području Nacionalnog parka Kopaonik, Jošaničke banje i Baljevcu.


Rooms and Apartments - Sithonia - Никити - Halkidiki Holidays\n„CENTRALNIJE… NIJE MOGUĆE!“\nUkoliko planirate porodičan odmor u lepom i uređenom ambijentu, tada je vaš izbor da posetite Nikiti, u središtu Sitonije, više nego ispravan! Sveža riba koju možete probati u priobalnim tavernama, a i da kupite direktno sa čamca ribara, slikovita mala luka, ostaće vam u stalnom sećanju. Prirodan med koji možete probati i kupiti, tradicionalan kolač ravani iz Nikite i sveže voće iz ove oblasti, su lokalni proizvodi koje ćete u izobilju naći po izuzetno povoljnim cenama. Večernje šetnje po starom selu, koje su uz mnogo ljubavi renovirali domaći stanovnici, poneće vas na put kroz vreme. Ukoliko više volite noćni izlazak nadomak mora, opet je Nikiti idealna jer će vas dugačka obala u kombinaciji sa obalnim šetalištem opustiti. Nikiti, ili drugačije centar poluostrva Sitonia, bez dvojbe predstavlja stvarno posebnu destinaciju!


Zvezdin dug porastao na 60.000.000, Partizanov duplo manji - Crvena zvezda info\nZvezdin dug porastao na 60.000.000, Partizanov duplo manji\nAkumulirani gubitak za Crvenu zvezdu je 60.040.000 evra, dok je za Partizan 29.2800.000 evra.\nOtkako je svet pogodio virus Korona, sve je pogodila finansijska kriza, najviše su stradali najmanji klubovi, čak su mnogi klubovi ugašeni.\nLjuti rivali iz Beograda nekako preživljavaju veliku krizu, a prema izveštajima Agencije za privredne registre Zvezdin akumulirani gubitak narastao je na 60.040.000 evra, a Partizanov 29.280.000, prenosi Sportski žurnal.\nList takođe piše da je za 2020. godinu Zvezdin minus je 14.320.000 evra, a Partizanov 6.410.000 evra.\n“Ovakvo stanje ukazuje na postojanje materijalno značajnih neizvesnosti koje mogu da izazovu značajnu sumnju u sposobnost Kluba da nastavi sa poslovanjem po načelu stalnosti poslovanja“- rekao je revizor crveno-belih Milan Popović.\nSlično mišljenje ima i koleginica iz tabora crvno-belih Danijela Krtinić:\n“Navedeno, zajedno sa pitanjima objašnjenim u Osnovana za mišljenje sa rezervom, ukazuje na postojanje materijalno značajnih neizvesnosti koje mogu da izazovu značajnu sumnju u sposobnost kluba da redovno izmiruje dospele obaveze i da nastavi da posluje u skladu sa načelom stalnosti poslovanja.“\nI jedni i drugi su optimistični, igraće Evropska takmičenja i profit iz grupne faze zavisi isključivo od njih, međutim javlja se još jedan problem.\nProtiv Zvezde se vodi 50 prekršajnih sporova u potencijalnom iznosu od 836.987 evra bez mogućih kamata. U Partizanovom slučaju radi se o 46 sudskih sporova u iznos od 421.838 evra.


Srpski teniser Novak Đoković nastavio je da uvećava sopstveni rekord po broju sedmica provedenih u vrhu svetskog tenisa, pošto je danas započeo 343. nedelju na prvom mestu ATP liste.Đoković ima 11.430 bodova, odnosno 1.800 više od drugoplasiranog Danila Medvedeva.\nKontrolni treninzi košarkaške reprezentacije Srbije, koji je trebalo da se održe u Beogradu, otkazani su zbog zdravstvenih problema selektora Svetislava Pešića, saopštio je Košarkaški savez Srbije (KSS). Uprkos velikoj želji selektora Svetislava Pešića, pozvanih igrača, njihovih klubova i trenera, okupljanje reprezentacije je otkazano usled zdravstvenog problema sa kojim se suočio selektor Pešić, naveo je KSS.\n"Želim da, u ime reprezentacije i kompletnog KŠ, zahvalim svim igračima koji su se uprkos zgusnutom takmičarskom rasporedu odazvali pozivu na kontrolne treninge", rekao je Tarlać.\n"Takođe, želeo bih da iskažem i veliku zahvalnost upravama i trenerima klubova iz kojih reprezentativci dolaze na izvanrednoj saradnji i iskazanoj spremnosti na prilagođavanje profesionalnih obaveza potrebama nacionalnog tima", dodao je on.\nSelektor košarkaške reprezentacije Srbije Svetislav Pešić nalazi se u stabilnom stanju, u bolnici je zbog zapaljenja grla i nije zaražen korona virusom, rekao je njegov sin Marko Pešić.\n"Kratko obaveštenje u vezi sa zdravstvenom situacijom moga oca. Posle zapaljenja grla lekari su odlučili da je potrebno bolničko lečenje i antibiotici. Njegova situacija je stabilna i biće na posmatranju nekoliko dana. Sve glasine o zarazi korona virusom su lažne i obmanjujuće!", naveo je Pešić na društvenim mrežama.\nElajdža Brajant novi košarkaš Efesa\nAktuelni prvak Evrolige, turski Efes saopštio je da je Elajdža Brajant novi igrač tog košarkaškog kluba.Brajant je potpisao dvogodišnji ugovor sa Efesom.\nOvaj američki košarkaš je prošlu sezonu završio u Milvokiju sa kojim je osvojio NBA titulu. Brajant je u plej-ofu odigrao 11 utakmica.\nOn je prošlu sezonu započeo u Makabiju iz Tel Aviva za koji je na 34 utakmice Evrolige u proseku beležio 9,8 poena, uz tri skoka i dve asistencije.\nElajdža Brajant je nosio još i dres Hapoel Elijata.\nEfes je loše počeo novu sezonu u Evroligi, pošto je u prva četiri kola upisao četiri poraza, a novu priliku za prvi trijumf imaće u četvrtak kada će dočekati Uniks.\nEngleska kažnjena utakmicom bez publike zbog nereda navijača na finalu EP\n"Iako smo razočarani presudom, priznajemo ishod. Osuđujemo užasno ponašanje pojedinaca koji su izazvali sramotne scene na stadionu Vembli i oko njega na finalu Evropskog prvenstva i duboko žalimo što su neki od njih uspeli da uđu na stadion", navodi se u saopštenju Fudbalskog saveza Engleske.\n"Odlučni smo da se to više nikada ne ponovi, naručili smo nezavisnu reviziju o okolnostima. Nastavljamo da radimo sa relevantnim vlastima i podržavamo napore da se preduzmu mere protiv odgovornih", dodaje se u saopštenju.\nKošarkaš Barselone Brendon Dejvis najkorisniji je igrač četvrtog kola Evrolige, objavljeno je na sajtu tog takmičenja.Barselona je sinoć posle produžetka pobedila Monako sa 85:81, a najzaslužniji za to bio je upravo Dejvis koji je košem dve sekunde pre kraja svojoj ekipi doneo dodatnih pet minuta.\nDejvis je utakmicu završio sa 27 poena, 10 skokova i četiri asistencije, pa je na kraju imao indeks korisnosti 38.\nValter Tavares iz Real Madrida je sa 17 poena, devet skokova i po dve ukradene lopte i blokade u pobedi svog tima protiv Panatinaikosa imao indeks 31, a sledeći po učinku sa 29 indeksnih poena bio je košarkaš Albe Luk Sikma koji je u porazu od Baskonije upisao 19 poena, osam skokova i četiri asistencije.\nSa 27 poena Dejvis je ujedno i najbolji strelac kola, njegov saigrač Nik Kalates je upisao najviše skokova (11), dok je košarkaš Zenita Džordan Lojd bio najbolji asistent ove runde sa 11 uspešnih dodavanja.\nTrener Liveprula Jirgen Klop rekao je da je, prema trenutnoj formi, fudbaler njegove ekipe Mohamed Salah najbolji igrač sveta.\n"Njegova igra u današnjoj utakmici bila je odlična. Dodavanje kod prvog gola bilo je sjajno, a drugi gol je poseban. On je top igrač, svi to vidimo. Ko je bolji od njega? Ne moramo da pričamo o tome šta su Mesi i Ronaldo uradili za fudbal, niti o njihovoj dominaciji. Ali trenutno, Salah je najbolji", rekao je Klop za BT Sport, preneo je Skaj.Upitan o igri svoje ekipe, Klop je rekao da je zadovoljan.


NEĆE JK NA GROŽĐENBALU: Karleuša puni klubove u Makedoniji, ali Kavadarci je ne žele na … | pudlica.com\nThu, 30 Jun 2022 07:01:49 +0000\nNEĆE JK NA GROŽĐENBALU: Karleuša puni klubove u Makedoniji, ali Kavadarci je ne žele na …\nJelena Karleuša omiljena je pevačica u regionu i svaki klub u kome nastupa uvek je pun i traži se karta više. Ipak, njen koncert na festivalu grožđa u Kavadarcima u Makedoniji, zakazan za septembar je otkazan po zahtevu građana ovog mesta, piše makedonski sajt “Fokus”.\nNakon što je najavljeno da će Jelena nastupati na “Tikveškoj berbi” u pomenutom gradu, na društvenim mrežama su krenule razne reakcije. Dok su neki bili oduševljeni dolaskom Karleuše na ovaj događaj koji se održava u septembru, drugi su bili besni i zahtevali su da se njen nastup otkaže.\n– Nećemo golotinju, kič i muziku bez tradicionalnih vrednosti – jedan je od komentara.\nNeke je posebno razbesnelo i kada su saznali da je njen honorar za ovaj nastup 35.000 evra, pa su rekli da taj novac može korisnije da se uloži.\nPredstavnici opštine su zbog toga odlučili da otkažu Jelenin koncert, a za sajt “Fokus” je i predsednik zajednice dao komentar Mitko Jančev.\n– Mi smo transparentna opština koja uvek sluša glas naroda. Ovaj praznik je za građane, oni imaju apsolutno pravo da kažu koga bi želeli da čuju i vide tokom berbe. Iz reakcija koje su usledile smo zaključili da za Karleušu nema raspoloženja, pa smo otkazali njen nastup – rekao je predsednik opštine Mitko Jančev.\nInače, Jelena je, kada su klubovi u Makedoniji u pitanju, jedna od najtraženijih zvezda, a preksinoć je napravila spektakl u Bitolju.


Sve više dece ima leukemiju\nSARAJEVO (Beta) - U BiH je zabeležen porast broja dece obolele od leukemije, upozorili su sarajevski stručnjaci navodeći da je od 1996. do prošle godine u zemlji registrovano 13 slučajeva dece do pet godina obolele od leukemije, dok je samo u ovoj godini u FBiH obolelo 24 deteta.\n"Najteži slučajevi dolaze iz Unsko-sanskog kantona, posebno iz Velike Kladuše i Bužima. Na tom području potrebno je ispitati zemljište i vodu, a tu se nalaze i rudnici mangana", izjavio je za "Dnevni avaz" šef Hematoonkološkog odeljenja Pedijatrijske klinike KC Sarajevo Edo Hasanbegović.\nOn je rekao da je veliki broj dece obolele od leukemije registrovan i u Tuzlanskom i Sarajevskom kantonu. "Ne možemo tvrditi postoji li povezanost pojave osiromašenog uranijuma i povećanog broja obolele dece.\nMeđutim, zračenje osiromašenog uranijuma, kao što je poznato, može izazvati leukemiju i maligna oboljenja", rekao je on. U prvih šest meseci dvoje dece iz Sarajeva obolelo je od aplastične anemije, još težeg oboljenja krvi, gde je jedina šansa za ozdravljenje izuzetno skup zahvat transplatacije koštane srži.


Šutanovac: Irak zaintersovan za dalju saradnju sa Srbijom – Nadlanu.com\nŠutanovac: Irak zaintersovan za dalju saradnju sa Srbijom\nBEOGRAD, 5. avgusta 2010. (Beta) – Tri aviona tipa "lasta" od 20 dogovorenih isporučena su u četvrtak Iraku, a ta država zainteresovana je da Srbiju angažuje na rekonstrukciji avio-baze, izgradnji vojne bolnice i za isporuku municije svih kalibara, rekao je ministar odbrane Dragan Šutanovac za Blic od petka.\nBEOGRAD, 5. avgusta 2010. (Beta) – Tri aviona tipa “lasta” od 20 dogovorenih isporučena su u četvrtak Iraku, a ta država zainteresovana je da Srbiju angažuje na rekonstrukciji avio-baze, izgradnji vojne bolnice i za isporuku municije svih kalibara, rekao je ministar odbrane Dragan Šutanovac za Blic od petka.\nTaj list piše da je Šutanovac u četvrtak u Bagdadu razgovarao sa iračkim premijerom Nurijem al Malikijem i drugim visokim zvaničnicima o novim projektima, povratku građevinskih kompanija iz Srbije u Irak i mogućnosti za nastavak vojno-ekonomske saradnje.\nŠutanovac je, kako prenosi list, ocenio da je perspektiva jako dobra i najavio da se nastavlja proširivanje saradnje odmah po formiranju nove vlade Iraka kada će biti moguće i preciznije nastupanje sa procenom vrednosti tih poslova.\nZvaničnici Iraka su, kako piše Blic, izrazili zainteresovanost da svoje vojnike i policajce školuju u Srbiji i naglasili da su odnosi dve zemlje na visokom nivou upravo zahvaljujući saradnji u oblasti odbrane.\nBlic navodi i da je ova poseta Šutanovca Iraku ocenjena kao izuzeto uspešna, kao i da je protekla u jakim merama bezbednosti.\nPrema saznanjima lista, zvaničnici Iraka potvrdili su svoje čvrste stavove vezane za podršku Srbiji povodom nezavisnosti Kosova i da dalje istom snagom ne podržavaju komadanje države po etničkim principima.\nŠutanovac je, kako navodi list, u ime Vlade Srbije zahvalio na principijelnom stavu Iraka.\nOdbrambena industrija Srbije izvezla je na svetsko tržište tokom 2009. godine robu u vrednosti od oko 300 miliona dolara. Zaključila je nove ugovore vredne više od 500 miliona dolara, pre svega sa Irakom, Alžirom i Egiptom.


Sukobi u Gazi nastavljeni vazdušnim udarima, Izrael demantuje kopnenu ofanzivu – RTV SUNCE Arandjelovac\nHome » Svet » Sukobi u Gazi nastavljeni vazdušnim udarima, Izrael demantuje kopnenu ofanzivu\nin Svet 14/05/2021\nSukobi u pojasu Gaze nastavljeni su pošto je Izrael u petak izveo još vazdušnih napada na palestinske militante koji su granatirali izraelsku teritoriju. Izrael je granatirao tunele ispod Gaze, poznate kao „Metro“, koje koriste militanti.\nStanovnici severnog dela Gaze kod izraelske granice kažu da nisu videli vojsku na terenu, ali da jesu svedočili brojinim vazdušnim udarima.\nIzraelski premijer Benjamin Netanjahu je u četvrtak rekao da će „vojna kampanja još potrajati“. Izraelski zvaničnici kažu da Hamasu, koji je najmoćniji u Gazi, treba uputiti jasnu poruku da se odvrati od daljih napada pre bilo kakvog prekida vatre.\nU Gazi je ubijeno najmanje 119 ljudi, ukljućujući i 31 dete, a ranjeno ih je najmanje 830, saopštili su palestinski lekari. Samo u četvrtak ubijeno je 52 Palestinaca. U Izraelu je poginulo osmoro, uglavnom civila, ukljućujući i dvoje dece.\nDržavni sekretar SAD Entoni Blinken rekao je da se nada da će se, ako se sačeka nekoliko dana, pokazati da li je potrebna „stvarna deeskalacija“ i da je Vašington otvoren za diskusiju u UN.\n„SAD će se angažovati u diplomatskim naporima na najvišem nivou kako bi deesakalirale tenzije“, rekla je Linda Tomas Grinfild, ambasadorka SAD u UN.\nPrethodna: Đoković i Cicipas u duelu za polufinale\nSledeća: U poslednja 24 sata registrovan 901 novi slučaj koronavirusa, preminulo 18 osoba


Gradjanske inicijative upozorile Evropski parlament da dolazak Euronews-a u Srbiju krši zakon\nBeta 16. avgusta 2019. 16:40\nUdruženje gradjana „Gradjanske inicijative“ saopštilo je danas da je upozorilo novoizabrane članove Evropskog parlamenta da ulazak kanal „Euronews“ na srpsko medijsko tržište predstavlja nesumnjivo kršenje zakone Srbije koji regulišu tu oblast.\nTo udruženje istaklo je da takodje predstavlja i odustajanje od strateškog opredeljenja Srbije predstavljenog u dve verzije medijske strategije koje podrazumeva povlačenje države iz vlasničke strukture medija i pozvalo sve relevantne aktere da zaustave taj proces ili apeluju na njegovo zaustavljanje u skladu sa svojim ingerencijama.\nU saopštenju Gradjanske inicijative navodi se da će dugogodišnja borba nezavisnih novinara, kao i domaće i medjunarodne medijske scene da se zaustavi kontrola medija u Srbiji, biti značajno ugrožena najavom otvaranja „Euronews“ u Srbiji na taj način.\n„Kako je Telekom Srbija u vlasništvu Srbije, a ‘Euronews’ trećinu svojih godišnjih prihoda dobija iz budžeta Evropske unije, ovaj process je izuzetno važan, kako za gradjane Srbije, tako i za gradjane EU“, navodi se u saopštenju Gradjanske inicijative.\nGradjanske inicijative ocenile su da, uprkos izjavama zvaničnika Vlade da je neophodna primena postojećih zakona, kao i unapredjenje zakonodavstva u oblasti medija definisano u novom nacrtu medijske strategije, potez Telekoma Srbija, koji je u državnom vlasništvu, ukazuje na tendencije Vlade Srbije da pojača uticaj i kontrolu u medijskoj sferi.\nJeremić i Lutovac: Bojkot izbora čuva zdravlje i…


Nova Barselona, Katalonci spremaju revoluciju!? - Sportske.net\nNova Barselona, Katalonci spremaju revoluciju!?\nSve će biti drugačije, bez obzira na ishod sezone...\nSad je kristalno jasno, može biti samo jedan, Nej ili Mbape?"Zlatna lopta" - sve je jasno? Kristijano će pobesneti!Persona non grata - "jorgandžije" ne praštaju Grizmanu, poruka koja nije iznenadila nikoga!Poluvreme - Svemogući Ter Štegen, za sada nula u Madridu!"Antara" šokirao Špance pričom o Grizmanu!\nBarselona će se tokom leta rešiti nekoliko igrača u veznom redu, sledi podmlađivanje tima, Rakitić će, ako ne ode već ove zime morati da nađe novi klub, a pretnje Artura Vidala da će otići ako ne dobije veću minutažu nisu naišle baš na neki odjek.\n"Ne osećam pritisak, znao je gde dolazi, ovde se osvajaju trofeji i svako ima svoju ulogu", kratko je prokomentarisao Valverde.\nBask je dodao, kroz redove, da ako Vidal želi, može da ode.\nOno što se zna je da Barsa pikira mlađe igrače koje bi priključila De Jongu, da ne žele da vrate Kutinja, da moraju da nađu zamenu za Busketsa.\nNaime, iz sadašnjeg veznog reda otići će i Alenja koji je u drugom planu, a mete su Vejgl iz Borusije koji je "lou-kost" opcija, koštao bi oko 25 miliona evra. Ona skuplja je Bruno Fernandeš koga žele i Totenhem i Junajted, čini se da Barselona nema toliko novca, tim pre što će morati nekako da nađe način da pojača i napad, kao i da dovede zamenu za Pikea, Nikolu Milenkovića, on je prvi pik.\nBarseloni su teg oko vrata Dembele koji je povređen, kao i Kutinjo koga Bajern neće otkupiti. Postoji mogućnost da menjaju Grizmana za Nejmara, čak naš Radomir Antić tvrdi da pojačanje iz Atletika ne bi bio u timu da je Dembele zdraviji i ozbiljniji.\nBilo kako bilo, treba očekivati velike promene, i Valverde verovatno odlazi, najveće šanse da ga zameni ima Kuman, ali daleko od toga da je to jedino ime. I dalje su aktuelni Galjardo iz River Plate, ali poznavajući način na koji funkcioniše Barselona, jasno je da oni uvek imaju nekog keca u rukavu.